text:
Mala lenga ta afirmá ku e agrikultura orgániko no por alimentá mundu. Mayoria bia e afirmashonnan aki ta bini for di e miedu di e produsentenan di pèstisidanan kímiko òf di personanan ku ta asosiá ku nan.
E afirmashon aki ta korekto? Shastri Moesker i Roland van Reenen ta trahando for di novèmber aña pasá pa e ministerio di Salú, Naturalesa i Medio Ambiente por hasi tèstnan riba e ideanan nobo den agrikultura orgániko aki na Kòrsou.
E ideanan aki ta originá for di loke nos ta yama agrikultura permanente i agrikultura sintrópiko òf agroforesteria sintrópiko. Nos no ta bai duna un kontesta riba e pregunta anterior pero nos ta asumí ku despues di lesa un serie di konklushonnan bo mes por yega na un konklushon.
Riba e tereno di Seru Grandi e rekolekshon di áwaseru ta wòrdu realisá prinsipalmente pa medio di un konstrukshon di un sistema ku ta wòrdu yamá “swale keyline” kaminda mayor kantidat di áwaseru por wòrdu di fangu. Awaseru ku normalmente ta lastra bin abou for di bahada di seru i ta eliminá e kapa superior fértil. E téknika aki lo sigurá ku gradualmente e fertilidat i e nivel di humedat ta oumentá na lugá di disminuí.
Pero mas importante ta e efisiensia di e matanan. Den agrikultura di mondi (agroforesteria) ta kombiná e kultivo di palunan di fruta, palunan ouksiliar i bèrduranan. Mayoria bia ta tuma hopi tempu promé ku por kosechá for di palunan di fruta i durante di añanan mester hinka hopi energia den nan pa loke ta trata awa i fertilisashon. Pa e motibunan aki relativamente poko hende ta planta palunan di fruta komo produkshon komersial.
Ta dura muchu tempu promé ku por rekuperá e invershonnan. Ku un sistema di agroforesteria sintrópiko por kuminsá kosechá inmediatamente despues di un luna i por lo tantu e ta generá entrada. Kon esaki ta posibel? Esaki ta posibel hasiendo uso ekstremadamente efisiente di e espasio ku ta wòrdu planifiká. Esaki ta posibel dor di uso efisiente den ekstremo di e aria kaminda ta wòrdu plantá.
Kultivonan ta wòrdu plantá hopi serka di otro i bèrduranan ta wòrdu plantá huntu ku palunan yòn di fruta. E palunan di fruta aki ta benefisiá di e protekshon kontra posibel plaga o malesa, sombra i nutrientenan ku e bèrduranan ta produsí. Pues miéntras e palu di banana ta krese, miéntras e palu di sorsaka ta krese, e palu di koko i e palu di lamunchi, por kosechá bèrduranan ku ta hopi serka di palunan di fruta. Un ehèmpel di un sembramentu di novèmber, kaminda radeis, bonchi kunuku, maishi, guiambo, girasol i warmus a wòrdu sembrá entre palunan di bakoba, yuka i papaya. Despues di 4 siman por a kosechá radeis, 2 siman despues maishi i guiambo ku bonchi kunuku den mesun temporada.
Tambe simia di girasol a wòrdu kosechá. Nos ta kosechando bonchi kunuku ya pa 3 luna kaba, kaminda ku yuka, papaya i bakoba ta krese pa madurá, na e mes un lugá.
E bèrduranan aki ta wòrdu saltá kada meter ku un palu di bakoba, lamunchi, sorsaka i palu koko.
Tur kultivonan ta stimulá kresementu mutuo i prinsipalmente e bonchinan ta sòru pa fertilisá, loke no mester wòrdu kumprá. Debí ku e kultivonan ta asina serka di otro, beu no ta krese entre nan pasobra e funshon di e yerba no deseá ta wòrdu remplasá dor di e otro kultivonan. I finalmente uso di awa ta super efisiente pasobra mientrastantu e palunan di bakoba ta risibí awa, e kultivonan ya menshoná ta krese ku e mesun awa. Pues no mester duna awa nuebe bia apart sino un bia tur kos pareu. Tin mester di ménos tereno pa planta i por haña kosecha konstantemente di otro kultivonan.
Pa mas informashon : Roland van Reenen 660-1456
3,306 Bia mirá, 4 Bia mirá awe


c: text/html

text:
Diaranson mainta a tuma luga un rueda di prensa yama p’e instancianan di UNHCR (United Nations High Commissioner for Refugees), Hias Aruba, Fundacion Contra Violencia Relacional (FCVR) y Centro pa Desaroyo di Hende Muher (CEDEHM).
Segun Rish-Ann Ammerlaan di FCVR, e instancianan aki ta bezig cu nan campaña di Orange the World, cual ta un campaña mundial contra abuso di mucha y hende muhe.
Esaki t’e di shete aña cu ta bezig ta participa n’e campaña mundial aki.
Na 2016, FCVR a cuminsa cu e campaña. Despues di algun aña a cuminsa colabora cu diferente otro organisacion mescos cu e aña aki.
Ta invita comunidad di Aruba pa participa n’e campaña aki, cual ta tuma luga dia 25 di november pa dia 10 di december. Ta 16 dia hopi importante, di activismo, cu e meta pa conscientisa e comunidad di Aruba. Ta 16 dia cual lo organisa hunto cu tur e otro organisacionnan cu tabata presente n’e rueda di prensa pa conscientisa.

robotstxt: allowed

filter: keep


text:
KIEN-ICH Nederland
Foto: Drs. Saskia van Oostveen, Hoofd Erfgoedzorg na KIEN; Marco van Baalen, Directeur KIEN, Lisanne Verbeek M.A., Office Manager KIEN
Kenniscentrum Immaterieel Erfgoed Nederland – KIEN alohá den Openlucht Museum na Arnhem. KIEN ta enkargá ku implementashon di Konvenshon di Unesco pa Salbaguardiá di Patrimonio Kultural Intanhibel di 2003 ku Hulanda a ratifiká na 2012. For di 10/10/2010 Boneiru, Sint Eustatius i Saba tambe ta kai bou di Komishon Nashonal di UNESCO di Hulanda. Den e kuadro ei, nan ta traha huntu ku KIEN na implementashon di e Konvenshon na e islanan. Ku e koperashon akí e wèpsait Patrimonio Kultural Intanhibel Boneiru a bira posibel. Pa mas informashon tokante KIEN.


text:
Diabierna ultimo e prome grupo di funcionarionan di Departamento di Aduana, di Seccionan di Aeropuerto y Seccion Waf, cu ta traha principalmente cu biaheronan a ricibi nan certificado di Mi Compromiso cu Aruba.
Pa algun lunas caba Departamento di Aduana tabata den conversacion cu diferente stakeholders pa asina mehora e comunicación y servicio pa y cu biaheronan.
E necesidad pa e training aki a surgi mirando cu nos pasaheronan cada biaha ta birando mas exigente y nos funcionarionan por hasi bon uso di “tools” cu por juda nos funcionarionan di Aduana eherce nan trabounan den un forma mas eficiente y servicial sin kita e meta cu Aduana tin di cumpli cu ne. Durante e training nos funcionarionan a siña tacticanan con pa bai “the extra mile” na momento cu ta hectisch y tin situacionan cu tin di haber cu stress.
Un palabra di pabien ta bai na tur Aduanero cu a asisti e training aki pa participa activamente y duna di nan parti pa sigui desaroya nan mes y di e forma aki tambe duna nan aporte pa juda desaroya e servicio di nos organisacion y “activamente ancra Nos Compromiso cu Aruba”.


text:
Local
Home Local
Minister di Enseñansa, Michelle Hooyboer-Winklaar Tabata un privilegio pa mi a traha cu Universidad...
ORANJESTAD, Aruba: Gobernador di Aruba, Hunta di Directiva, Rector, Decano, studiantenan y invitadonan, un feliz anochi pa boso. E ta un honor pa mi...
Departamento di Recurso Humano cera diabierna awor henter dia
ORANJESTAD – Departamento di Recurso Humano (DRH) ta informa cu en conexion cu Eleccion pa miembronan di Parlamento, nan oficina lo ta cera henter...
John Fun, president di Fundacion Ban Uni Man Pa Cria Nos Muchanan Danki na...
ORANJESTAD, Aruba: Minister di Enseñansa, Michelle Hooyboer-Winklaar a ricibi bishita John Fun, president di Fundacion Ban Uni Man Pa Cria Nos Muchanan. Algun tempo...
Encuentro tabata ameno y fructifero Minister di Deporte di Corsou di bishita cerca Dr....
ORANJESTAD, Aruba: Recientemente Minister di Salud Publico, Cuido di Nos Grandinan y Deporte, Dr. Carlos “Alex” Schwengle a ricibi bishita di Minister di Educacion,...
Post Aruba N.V. lo ta cera despues di merdia
Diabierna awor riba dia di eleccion Post Aruba N.V. ta informa comunidad cu pa motibo di eleccion dia 22 di September proximo, e oficinanan di...
Directie Volksgezondheid ta cera mita dia
En conexion cu Eleccion diabierna awo ORANJESTAD, Aruba - Diabierna awo dia 22 di September 2017, relaciona cu eleccion di Parlamento, Directie Volksgezondheid (DVG) ta...
YMCA Aruba lo tin nan di dos Free Family Fun Day
ORANJESTAD, Aruba – E aña aki YMCA Aruba ta organisa nan di dos Free Family Fun Day, cual ta un actividad cu aña pasa...
Aruba Bank ta acepta donacion pa Cruz Cora via text banking, online banking y...
ORANJESTAD, Aruba – Clientenan di Aruba Bank por haci donacion na Cruz Cora Aruba via Aruba Bank su sistema di Text Banking, Aruba Bank...
Sigui resultado di eleccion ariba websitenan oficial di gobierno
Oranjestad (buvo) Ariba anochi di eleccion tin un transmision special di e resultado di eleccion ariba homepage di e websitenan oficial di gobierno di...
Por cumpra coriente prepago awor na tur stacion di gasolin
Mirando e crecemento grandi den cantidad di meternan “prepago” ORANJESTAD, Aruba – Recientemente N.V. ELMAR a reuni cu Aruba Gasoline Dealers Association (AGDA) y a...


text:
Segun Parlamentario pa partido MFK, señor Gilbert Doran: mester toka ritmonan típiko di nos isla na Airopuerto Internashonal di Kòrsou!
Ta mas ku lógiko i usual ku na momentu ku bo pia pisa suela di kualkier pais, lo bo kier tende,
mira i sinti e historia kultural di e pais kaminda bo ta bishitá. I esaki netamente ta kuminsá na su
airopuerto. Ta lamentabel ku un isla asina bibu na historia i kultura, i ku asina tantu potensial herensia
históriko pa bende, no ta konsiente ku músika por ehèmpel, ta unu di e promé i prinsipal
maneranan pa traspasá no solamente historia, sino tambe kuriosidat pa tende i sa mas di e isla en
kuestion.
Den aktualidat, na momentu ku bo yega Airopuerto Internashonal di Kòrsou, ta ritmonan
estranhero ta lokual ta toka. Kòrsou ta konosí komo un isla ku ta apoyá i tambe disfrutá di tur
ritmonan internashonal. Pues nada kontra di ningun otro ritmo ku ta gustá i tambe skuchá aki na
nos isla. Pero e realidat ta ku ritmonan internashonal ta esnan mas zoná na nos airopuerto, siendo
ku nos tin un kantidat inkontabel di piesa i komposishonnan krioyo eksklusivo pa bende i pa
marka nos komo un pais riku na músika i historia, i simplemente no ta hasiendo esaki.
Un bon tumba, un wals, mazurka, kaha di òrgel, seú, tambú i asta e beibi den nan, ritmo kombiná,
ta algun ehèmpel klave di un diversidat di ritmo ku ta identifiká e kurasoleño debidamente, i kual
ningun hende por desmentí tampoko ku ta hopi gustá bou di e grupo turístiko. Pues no tin un
rason bálido pa sostené e postura eróneo di no toka nos ritmonan kultural na nos airopuerto
internashonal!
Pa hopi aña nos ta manifestando di ta deseá un pais mas sólido den patriotismo. Un pais mas uní
den kultura. I un pais mas tribí pa defendé su historia. Pero si nos mes no ta mira e balor ku nos
ta agregá na nos kultura dor di pone lokual ta di nos na promé lugá, niun hende na mundu lo por
hasi esaki pa nos. Manera Ike Jeserun a kanta; e baranka aki ban defendé! Ban defend’é ku alma i kurpa. Ban para mas fuerte pa loke ta di nos! I ban biba nos kultura i toka nos ritmonan na tur momentu. Ta nan
ta di nos. I ta nan nos mester salbaguardiá. Sino aki poko tempu nos lo no ni kòrda mas kua ta
nos ritmonan, paso nos a pone esnan di otronan na prioridat promé ku di nos!


text:
IMMUNE SYSTEMSpecials
Protehá bo salu i sistema inmunologiko tur momento ku e paketenan spesial krea eksklusivamente pa bo!
Hasi bo pedido via WhatsApp 520-9650 i pasa rekohe na Nature’s Discount of nos por entrega te na porta di bo kas!
Hisa bo resistensha inmunológiko ku Vitamina C, Zinc i D3.
Preis Speshal: Naf. 75,00
Tur 3 produkto ta optenibel na Nature’s Discount – Bo Kas di Nutrishon.
Tur Specials ta optenibel na
Curaçao
Caracasbaaiweg 197-D
(nèt dilanti di Luna Park Market
i pega ku Panaderia Libanesa)
8:30am – 6:00pm
+599-9-844-5383


text:
Kralendijk- Por lo pronto lo no bin ku medida adishonal pa logra frena e plamamentu di Covid-19 na Boneiru. Esaki gezaghèber Edison Rijna a partisipá den un konferensia di prensa djaweps atardi.
Na mes momentu Rijna a advertí ku ta responsabilidat di un i tur pa mantené nan mes na e reglanan ku ta kuadra ku nivel di riesgo 5. Segun Rijna, ainda ta posibel pa kontene e brote aktual. “Esaki ta un responsabilidat di nos tur” asina Rijna a bisa.
Rijna a enfatisá na diferente moment, ku no ta e kantidat di hende infektá so ta determiná si ta implementá medida aún mas severo.
Tèst
Dòkter Marian Luinstra-Passchier a bisa ku ta spera ku lo bin mas infekshon, promé ku e kantidat di infekshon lo baha bèk. Luinstra Passchier a bisa ku e ta kontentu ku mas hende ta bin pasa tèst e dianan aki. “Nos ta mira mas ku 100 hende ku ta bin pasa tèst pa dia”. E dòkter a agregá ku ta importante pa hende yuda kontené e plamamentu di e virus, por ehèmpel di keda kas ora sinti síntoma i pa hende ku ta den karentena, mantené na esaki i no sali for di kas.
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Aruba Excellence Foundation (A.E.F.) a habri aña cu un tremendo bon noticia. Durante un rueda di prensa, Sra. Esther Broeksema, Directora di A.E.F. y Sra, Anuesca Baly, Directora di S.K.O.A. a haci e gran anuncio publico cu Stichting Katholiek Onderwijs Aruba (S.K.O.A.) a compromete su mes pa certifica tur docente y staff participando den e programa di certificacion di ARUBA CERTIFICATION PROGRAM (A.C.P.).
E acuerdo firma entre A.E.F. y S.K.O.A. ta haci posibel cu tur empleado, pues docente como tambe cabesantenan di tur skol di S.K.O.A. y staff completo por tin e oportunidad pa siña mas tocante di Aruba su historia, naturalesa, cultura, turismo y tambe con pa brinda servicio excelente cu Zjeito.
Por conta cu un participacion di en total 690 persona!. E prome sesion virtual a inicia ariba dia 11 di Januari. Durante di un siman di tempo lo comparti informacion valioso cu e docentenan di 4 scol.
Cada luna lo tin un otro grupo cu lo participa cu e curso online y esaki lo continua te ora cu tur docente, cabesante y staff completo di S.K.O.A. wordo certifica.For di inicio cu esaki a wordo anuncia internamente na e scolnan, cuponan di registracion a yena masha liher.
Pues e interes di participacion ta hopi grandi. Asina cu cada docente completa e curso nan lo ricibi un certificacion digital cu tin un validez di 4 aña. Na momento cu tur docente, cabesante y staff di S.K.O.A ta certifica, lo ricibi e Recognition Award di ‘100% Aruba Certified.
Esaki ta e prome paso pa amplia e conocimento di maestronan ariba e concepto di “Zjeito” cual lo traspasa tambe pa nos muchanan. Cu e participacion di S.K.O.A. na e programa di certificacion A.C.P., Aruba Excellence Foundation ta continua cu e obhetivo pa sigi diversifica e sectornan di enfoke pa participacion.
E informacion brinda, ta informacion cu ta importante pa tur hende cu ta biba y traha ariba nos dushi isla. Brindando servicio cu Zjeito, pues cu amor, autenticidad, orguyo y amabilidad ta djis algun di e balornan cu ta ankra y conecta cu e manera autentico y cordial di brinda servicio na Aruba.
Esaki nunca mester bai perdi y pues ta importante pa tur hende ta consiente di esaki.A.E.F. ta extende su periodo di brinda e curso gratuitamente y ta facilita esaki online via e plataforma di Zoom.
Por registra via e website www.acp.aw of manda un email na info@acp.aw .Aruba Excellence Foundation a wordo institui door di Aruba Tourism Authority na juni 2018 y ta e fundacion encarga pa entre otro ehecuta e Aruba Certification Program (A.C.P.) como tambe e programa di Happy Information Officers (H.I.O.).
Meta principal di e fundacion ta pa sigui desaroya y implementa A.C.P. y H.I.O. como tambe otro programanan specialmente diseña pa certifica personanan cu ta traha den sector di servicio y hospitalidad, p’asina percura cu e nivel di servicio excelente di Aruba ya bon conoci, por keda riba un nivel halto.


text:
Kòrsou a partisipá na konferensha di OCT-EU na Aruba.
Di 21 pa 25 di febrüari 2017 ta tuma lugá e di diessinku konferensia di OCT-EU na Aruba. OCT-EU ta e asosashon di pais i teritorionan den otro parti di mundu di kuá paisnan di Union Europeo ta forma parti. E tópikonan ku lo trata durante e konferensia ta energia renobabel, kon lo bai atendé ku riesgonan di kambio di klima global i relashon entre e paisnan despues ku Inglatera a sali for di Union Europeo. Durante e konferensia lo tin tambe reunion entre e promé minister di e paisnan miembro ku representantenan ofishal di nan respektivo gobièrnu. Na e konferensia ta partisipá entre otro Promé Minister di Aruba Mike Eman, Promé Minister di St. Maarten William Marlin, Promé Minister di Kòrsou Hensley Koeiman i Minister Ronald Plasterk di Hulanda.
Huntu ku Promé Minister di Kòrsou tabatin tambe Minister Plenipotensiario na Hulanda Eunice Eisden, Ann Philipps, direktor di gabinete di Minister Plenipotensiario na Hulanda, Judric Pietersz ku ta konsehero di Minister pa Asuntunan General, Vanessa Dijsseldonk eksperto na departamento di relashonnan Eksterior, Irving Moeniralam ku ta konsehero pa asuntunan polítiko i Kenneth de Haseth ku ta hefe di protokòl.


text:
Kralendijk – Komo parti di e Tourism Recovery Plan, Tourism Corporation Bonaire (TCB) a lansa un kampaña nobo i amplio di branding ku enfoke riba merkado norteamerikano. TCB a kuminsá ku un inisiativa robusto di branding pa reposishoná Boneiru, refreská su identidat i introdusí nos isla di nobo serka e merkadonan di enfoke mas importante. Un di e metanan komo parti di e plan ta pa: ‘REPOSISHONÁ BONEIRU DEN KARMONIA KU NATURALESA I NOS HENDENAN’. TCB ta spera di inspirá e suidadano mundial ku e siguiente karakterístikanan di un biahero: Eco-Conscious Traveler (biahero konsiente di medio ambiente), Adventure Traveler (biahero aventurero), Volunteer Traveler (biahero boluntario) i mas. E suidadano mundial tin un bista global i ta konsiente di bunitesa ku mundu ta ofresé. E ta komprendé ku e tin ku aktua pa eksperensiá e bunitesa akí pa su mes i pa futuro.
Ku lansamentu di e kampaña nobo di branding TCB lo implementá su strategia 100% digital tambe. For di awor TCB lo invertí solamente den posibilidatnan di branding i merkadeo digital i pokopoko lo stòp ku propaganda tradishonal imprimí. #sostenibilidat
E merkadonan di enfoke mas importante pa loke ta trata e merkado norteamerikano ta entre otro Florida, Connecticut, Illinois, Indiana, Michigan, Minnesota, New Jersey, Ohio, Pennsylvania, Wisconsin, New York, Atlanta i Houston i Toronto, Canada.
Banda di esaki lo ofresé e strategia komersial di TCB tambe komo parti di e kampaña di branding nobo. Den koperashon ku American Airlines TCB lo lansa un kampaña di konsientisashon pa stimulá e lunanan entre high i low season, ku enfoke riba Canada i Merka. Na kuminsamentu di luna di yüni Expedia ta lansa tambe un kampaña kreativo pa Boneiru den koperashon ku e programa di Bonaire Bond. Na honor di e reservashonnan ku a hasi via Expedia Bonaire Tourism ta planta vários palu di koral via e programa di Bonaire Reef Renewal.
Partinan di e kampaña lo ta enfoká riba e kultura outéntiko di Boneiru, aktividatnan riba i den laman, sambuyamentu, eksperensianan kulinario, nos ambiente trankil i prinsipalmente nos hendenan. Durante e kumbre anual di turismo ku ta planiá pa luna di sèptèmber 2022 lo kompartí un resúmen kompleto di resultadonan di e kampaña. Ku lansamentu di e kampaña TCB ta introdusí tambe su promé ‘landing page’ nobo titulá www.Bonaireisland.com. Riba e plataforma digital akí bishitantenan por deskubrí i siña mas tokante Boneiru. Den verano di 2022 ta lansa e wèpsait nobo i kompleto di Boneiru, nèt na tempu pa sirbi komo inspirashon pa biahamentu den e temporada di wenter binidero.


text:
ULTIMO ORA : BONEIRU.
RAZIA DEN PRIZON JICN.
Awe tardi algu despues di 2 or di atardi outoridatnan polisial lo a risibi un tip di algu ku lo ta tumando lugar of lo bai tuma lugar den e prizon aki na Boneiru.
Mesora polis a pone mando di prizon na altura.
Tur bishita ku tabata tumando lugar a wordu para y a pidi asistensha di douane y nan kacho speshalisa den lokalisa droga y arma pa listra un afdeling di e instituto.
A saka tur prezu ku ta den e afdeling ey manda otro kaminda y ta bezig den e afdeling ey awor aki.
E sistema ku a aktua y ta bezig ta duna indikashon ku outoridatnan lo ta en buska di un arma di kandela of droga.
Entretantu e detenido di fam C ku a resisti e kontrol a hanja sla ya ku lo mester a aktua ku man duru kontra dje.
E detenido a wordu transporta ku ambulans pa hospital pa tratamentu mediko.
E investigashon y kontrol ta kontinua den e instituto di JICN.
FUENTE : AIMED AYUBI
NOTISIA KU BO POR KONFIA.
SI NAN PAPIA DI DJE TA AKI NAN A MIRE Y LESE.


text:
Ex agente policial di Minneapolis, Derek Chauvin a keda sentencia pa 22 aña pa un homocidio intencional di e comision di delito grave di Goerge Floyd.
Segun ley di Minnesota, Chauvin lo tin cu cumpli cu dos tercio di nan condena na prison (15 aña) y lo ta elegibel pa libertad supervisa durante otro 7 aña y mei.
Floyd a muri riba mei 2020 despues di cu Chauvin lo pone su rudia na Floyd su nek ora cu el a suplica ‘mi no por hala rosea’. Hues a bisa cu Chauvin a trata Floyd sin respeto y nenga dignidad cu tur ser humano merece.
Den un memorando di 22 pagina, hues di corte di distrito di condado di Hennepin, Peter Cahill, a splica nan rason pa condena e ex polis Derek pa 22 aña y mey di prison pa asesinato inboluntario.
Sentencia ta bay na pauta di sentencia di Minnesota di 10 aña y ocho luna pa 15 aña di delito. Cahill a rechasa un solicitud di libertad condicional pa defensa, bisando cu rason ta inclui un sentencia lo mustra cu lo ta desproporciona y lo subestima e gravedad di ofensa di sr. Chauvin.


text:
KRALENDIJK- Djasabra mainta a tuma lugá na Museo Chich’i Tan di Rincon, presentashon di un buki mas pa mucha na Papiamentu ku e titulo Papi tin kolibri’. E buki aki ta un buki di kuenta ku ta basá riba un suseso real. Ta pa medio di un kuenta, outor Denise de Jongh-Rekwest ta purba pa e muchanan siña algu mas di nos kultura.
“Kultura di un pais ta mashá importante pa formashon di identidat di un pueblo. Ta p’esei ta bon pa for di tempran nos muchanan sera konosí ku mas aspekto di nan kultura ku ta diferente for di esnan konosí manera entre otro nos kumindanan i nos bailenan típiko” asina De Jong-Request a bisa.
Meta
Segun e outor, e buki akí su meta ta pa na promé lugá laga prinsipalmente nos muchanan sera konosí ku un pida mas di nos kultura i na di dos lugá mantené nos kultura bibu. Den e kaso aki e buki ta duna atenshon na hendenan ku tin un don
Un danki spesial di e outor ta bai na patrosinadó prinsipal Cargill i kopatrosinado Selibon ku a hasi e produkshon aki posibel.


text:
KRALENDIJK- For di 28 di novèmber 2022 solamente por pasa e angua kontra corona ku sita. Siudadanonan por yama e number grátis 0800 0800 pa traha un sita pa pasa e angua. Di awor padilanti ta pasa hendenan ku un sita angua solamente djaweps atardi. Ta importante ku siudadanonan ku ke pasa e angua kontra corona ta traha un sita na tempu. Spesialmente hendenan ku ta biaha pa eksterior. Pregunta Pa pregunta tokante e ... Lesa mas
Boneiru
CBS: porsentahe di poblashon di Boneiru ku ta bou di e nivel di pobresa nashonal ta birando ménos
KRALENDIJK – E averahe di e entrada disponibel pa gasta na Boneiru ta subi. E averahe di e entrada disponibel pa gasta ta mas haltu pasobra e entradanan hopi haltu ta subi e averahe. Esei Büro Sentral di Estadístika ta informá. E porsentahe di e poblashon ... Lesa mas
UNICEF: Pasa tempu huntu, un parti esensial den desaroyo di un mucha
KRALENDIJK - UNICEF Nederland ta lansa mini-dokumentarionan, den kua kuater famia boneriano ta keda dokumentá ora nan ta pasa nan tempu huntu komo famia na nan manera mas faboritu i nan ta share esaki ku otronan. Nan ta lansa e mini-dokumentarionan pa ... Lesa mas
Suma di suèldu mínimo i benefisio sosial na Hulanda Karibense entrante promé di yanüari 2023
KRALENDIJK - Entrante promé di yanüari 2023 suèldu mínimo i tur benefisio sosial lo oumentá na Hulanda Karibense. Awe minister di Maneho di Pobresa, Partisipashon i Penshun a anunsiá e sumanan konkreto. Lo oumentá e suèldu mínimo ku 18,2 porshento na ... Lesa mas
Santa Fun Walk, un aktividat familiar pa fin di aña
KRALENDIJK – Djasabra 10 di desèmber M21 ta organisá un Santa Fun Walk. Dianan di fiesta ta yegando i no tin nada mas mihó, pa kuminsá prepará pa selebrá algun dia ameno ku otro. Santa Fun Walk ta un aktividat netamente familiar pa prepará pa e dianan di ... Lesa mas
A nominá TCB pa Vakantie Awards 2023 Nederland
KRALENDIJK- Tourism Corporation Bonaire (TCB) a wòrdu nominá pa Vakantie Award 2023. Durante e Reisgala di Travmagazine nan ta anunsiá e ganadó di e Vakantie Award. E bunita evento akí ta tuma lugá riba djasabra 28 di yanüari 2023 den Hart van Holland na ... Lesa mas
INDEBON a papia ku ponedónan di fever i dragrace
KRALENDIJK - Siman pasá, INDEBON tabatin un enkuentro, huntu ku algun persona ku ta for di eksterior i esnan na Boneiru ku ta den e mundu di e dragrace i fever. Meta di e enkuentro tabata, pa pone tur esnan ku ta gusta fever i dragrace huntu, splika kon ... Lesa mas
Último festival di bario pa e aña aki lo tuma lugá na Rincon
KRALENDIJK- Tourism Corporation Bonaire (TCB), huntu ku Plataforma Rincon ta organisá e di tres i último Bario Festival pa e aña aki. E evento ta tuma lugá riba djasabra 10 di desèmber 2022 den Stadion Antonio Trinidad na Rincon den un tremendo ... Lesa mas
SUV ta resultá den laman na Playa Pabou
KRALENDIJK- Djasabra tabata tin algu di konsternashon ora un outomobilista a bai bèk su auto i a pega ku su slòf den e tròt. Esaki a pone ku e auto a bula e barera entra kaminda i laman i a resultá ful bou di awa. Hendenan ku tabata na altura di e ... Lesa mas
Pakusnan por habri te mas lat promé ku dianan di fiesta
KRALENDIJK- Den e periodo di 28 di novèmber pa 4 di desèmber i despues di 17 di desèmber pa dia 20 de desèmber pakusnan na Bonairu por keda habri te mas lat. Den e dos periodonan aki, nan por sera te 10 ‘or di anochi. Tambe na por keda habrí riba ... Lesa mas
Fundashon Klave a duna informashon tokante karnaval 2023
KRALENDIJK- Fundashon KLAVE djabièrnè 25 di novèmber a papia ku prensa tokante e programa di karnaval ku nan tin pa 2023. Na mesa tabatin Gabriel Pourier komo presidente, Medardo Thielman tesorero. “KLAVE ta organisá karnaval 2023. Na final di ... Lesa mas
Sentronan di bario tei pa aktividat di desaroyo sosial den barionan di Boneiru
KRALENDIJK- Sentro Akseso Boneiru den su afan pa ta serka di komunidat I organisá aktividat di desaroyo sosial, a drenta un kolaborashon ku plataformanan di bario pa asina hasi sentronan di bario aksesibel pa komunidat Boneriano. Ku apertura di Sentro ... Lesa mas
Biblioteka Públiko Boneiru ta amplia kolekshon di buki ku títulonan nobo
KRALENDIJK - Biblioteka Públiko Boneiru a amplia su kolekshon di buki ku vários buki pa beibi, mucha, hóben i adulto tokante diferente tópiko. Bou di e títulonan nobo pa mucha ta kai entre otro Lennox, Vrijdag Kom Ik Weer Thuis i Trots Op Haar. Adultonan ... Lesa mas
Gobièrnu di Boneiru porfin a subi preis máksimo pa webunan importá
KRALENDIJK- Entidat Públiko Boneiru (EPB) porfin a establesé un preis máksimo nobo pa un dozein di webu importá. E preis aktual pa webu di galiña importá ta data for di 2017. Den luna di yüni 2022 importadónan di webu di galiña a entregá un petishon ... Lesa mas
Delfins Beach Resort Bonaire a selebrá 5 aña di eksistensia
KRALENDIJK- Djarason a selebrá e echo ku Delfins Beach Resort a kumpli 5 aña di eksistensia. Pa e okashon tabatin un fiesta i David Rietveld a partisipá su retiru. “Mi ta kontentu ku boso ta aki. Delfins Resort a krese. Ya ta 6 aña durante 5 aña ... Lesa mas


text:
KOMUNIKADO DI KUERPO POLISIAL KÒRSOU Kontrol di establesimentu.
KOMUNIKADO DI PRENSA 123 / 2020
24 mart 2020
Kontrol di establesimentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 23 di mart 2020, entre 15.10’or pa 22.23’or, e tim multi disiplinario a hasi
kontrol na diferente establesimentu den área di Otrobanda.
E tim aki ta konsistí di personal di Kuerpo Polisial Kòrsou, MEO i SBAB. Nan a
kontrolá un total di 26 establesimentu riba pèrmit, òrdu públiko i tambe distansia
sosial.
Tambe a kontrolá establesimentunan ku kontra di nan pèrmit ta duna oportunidat
pa sinta kome i bebe na e sitio. A duna òrdu na propietario di e establesimentunan
aki ku a falta ku regla pa kita tur mesa ku stul for di e sitio.
A sera un total di 7 establesimentu pa diferente infrankshon ku a keda kometé
E kontròlnan aki ta kontinuá.


text:
Un detenido ta un ser humano meskos ku nos tur, dikon tin ku dun’e speransa falsu pa despues trapa riba su derechinan ku ta ankra den nos leinan
Un detenido ta un ser humano meskos ku nos tur, dikon tin ku dun’e speransa falsu pa despues trapa riba su derechinan ku ta ankra den nos leinan
Direktiva di MFK ta lamentá e trato ku ta duna detenidonan den Sentro di Detenshon i Korekshon Kòrsou (SDKK).
No por ta asina ku na momento ku un detenido drenta prisòn ta informe riba su derechinan i tambe a base di leinan ku rigi nos pais ta informá e detenido su fecha pa bai kas, ku verlòf. Esaki tumando na kuenta ku 15% di redukshon di nan kastigu manera a keda dekretá na 2005 i ku esaki ta tuma lugá pa medio di kòntròl elektróniko.
Pa awor direpente ta informá detenidonan ku e dekreto aki no por wòrdu apliká debí ku no tin banchi elektróniko i e ku tin retraso den atministrashon di reclassering debí na COVID-19. Miéntras ku nos tur sa ku durante di e “lockdown” pa COVID-19, kasi tur departamento i empleadonan di gobièrnu a sigui funshoná pa medio di konekshon virtual.
No ta hustu pa hunga ku sentimentu di ningun detenido, dor di duna e detenidonan speransa falsu. Tur detenido ta anhelá pa nan fecha di bai kas yega, pa asina nan por bandoná SDKK i no ta hustu pa ora e fecha ta yegando pa informá e detenido ku pa fayo di gobiernu e no por bai kas.
Direktiva di MFK lo aserka frakshon di MFK den Parlamento pa sea pa medio di un reunion públiko i/òf karta ku pregunta na Minister di hustisia pa asina aklará e loke ku ta sosodiendo ku e detenidonan i dikon ta trapa riba nan derechinan. Asina sali na derechi di tur detenido ku a ser perhudiká pa forma iresponsabel aki di gobiernu di Kòrsou (lesa Minister di hustisia).
Na nòmber di direktiva di MFK
Dorothy Pietersz-Janga
Presidente


text:
Despues cu Gobierno a anuncia di e medidanan relaciona cu e situacion di coronavirus na Aruba, varios instancia, entre otro Warda nos Costa tambe a bin cu un maneho nobo. Esaki ta specialmente pa e bishitantenan di esnan cu ta encarcela, nan no por haya ningun bishita te cu proximo aviso.
Tambe, tur esnan cu mester firma diariamente of tres biaha pa siman, lo cambia pa un biaha pa siman riba diamars pa 10’or di mainta .
Ya caba diasabra mainta tempran por a mira varios persona bin pa asina sea firma of pa bishita un conoci of familiar na Warda nos Costa, a bin topa cu un aviso poni na heki di e luga. Esaki sigur, mescos cu e demas servicionan rond Aruba, ta bay causa algun molester, pero pa siguridad di no solamente e bishitantenan, sino tambe di esnan cu ta labora na Warda nos Costa como tambe e detenidonan, mester a aplica e medida aki.


text:
KRALENDIJK – Manera ta bon konosí, Frente Sosial Progresivo (FSP) ta boga pa legalisá Cannabis medisinal aki na Boneiru. Presidente i lider polítiko di FSP a entregá un karta ku e petishon aki na Sekretario di estado Knops pa legalisá e yerba pa Boneiru tambe meskos ku na Hulanda ta e kaso.
Despues di a profundisá mas den e materia a yega na e konklushon ku Cannabis rekreashonal tambe lo tin un balor inmenso pa nos isla. E pandemia di Covid 19 tin mundu den su gara pa basta tempu, e peliger ku e vírùs aki a kousa ta grandi , e daño ekonómiko i sosial ta inmenso. Hopi ta e islanan den Karibe ku ta dependé di e industria di turismo. Tur ku di un otro forma ta biba di turismo a, ta i lo sinti un pèrdida di entrada nunka bisto den historia di e sektor aki. No tin un bista ki dia i kon e industria aki lo rekuperá i kon e turismo nobo aki lo ta. Un bia mas por a sinti kon frágil un ekonomia basá riba un solo pilá ekonómiko ta.
E krísis ku Venezuela ta den tambe tin su efekto riba islanan ABC. PdVSA ta den problema serio i esaki tin su efekto riba Bopec ku lógikamente tin su impakto negativo pa Boneiru. Pues e industria di turismo i petroli ta bou di preshon i ta den krísis, negoshi ta bai malu, no tin ganashi i esaki na su turno tardi o tempran lo nifiká pèrdida di kupo di trabou i impuesto pa gobièrnu. Hopi ta esnan ku a papia di diversifikashon di nos ekonomia, pa un o otro motibu ainda esaki no a kristalisá.
Boneiru por sigui ehèmpel di hopi pais na mundu ku a legalisá Cannabis i mira kon esaki a benefisiá e komunidat positivamente. Cannabis ta un mata ku hopi potensial esaki por krea un sektor ekonómiko nobo, ku tin un futuro briante su dilanti. FSP ta konvensí ku ta ora pa kana e trayekto pa legalisá Mariwana, no tin diskushon pa ku e balor medisinal di e yerba, esaki pa hopi tempu ta sientifikamente probá kaba. Awó ta ora pa bai pa esun rekreativo ku tin hopi benefisio pa e produktornan i tambe komersio. Pues mester planta i eksportá e produktonan derivá di e mata, lógikamente tantu konsumo lokal i eksportashon ta bai kontrolá pa instansianan ofisial.
FSP ta apresiá ku tin mas organisashon (Fundashon) a lanta pa hiba e lucha pa legalisá Cannabis den su totalidat. “Un estudio ofisial na Aruba ta bisa ku cannabis medisinal por krese e Pais su ekonomia ku 10 porsiento. Rònt mundu tin paisnan ku a mira nan ekonomia krese despues di legalisashon di produkshon i konsumo di e mata aki. FSP ta di opinion ku Mariwana ta E remedi pa hende pero tambe pa nos ekonomia Boneriano.
Awó ta ora pa eksihí legalisashon di Mariwana pa Boneiru tambe i no pa Hulanda so. No por sigui pensa malu i antikuá i laga e oportunidat di oro aki bai pèrdí . E pèrdida di entrada okashoná pa e krísis petroli i e pandemia di e vírùs di corona ta un realidat ku Boneiru ta eksperensiando. Nos por sigui bringa, lucha i pretendé ku konseptonan ekonómiko ku nos konosé kaba o buska moda di bai ku tempu i aseptá e bondat medisinal i ekonómiko di cannabis. FSP lo para fuerte pa e trayekto di legalisashon di cannabis rekreativo ku ta kanando na Hulanda ta aplikabel pa Boneiru tambe.
Nos tin tera, solo i awa, esaki ta e kondishonnan primordial pa produkshon di Mariwana di bon kalidat, pues ta ora pa lanta i brasa e oportunidat di oro aki. Tur shimaruku ta hechu , basta ku nos liberá nos mente di tabúnan , hopi biaha polítikamente o ekonómikamente fabriká, i mira e realidat i potensial medisinal i ekonómiko ku cannabis ta representá. Tantu Aruba komo Kòrsou ta trahando riba e produkto i sektor nobo aki den Karibe Hulandes, pues Boneiru tin ku move pa atrobe nos keda tras i yora malai.
Esaki segun e Presidente di Frente Sosial Progresivo, Renny Winklaar.


text:
T
ORANJESTAD: Diaranson atardi Minister Endy Croes a sorprende sr. Ocando ‘Candy’ Wernet na su cas pa dune felicitacion riba su fecha natal y un reconocemento special. E mandatario a expresa cu e tin hopi aprecio pa sr. Candy sucontribucion pa cu deporte. Sr. Wernet ta un gran futbolista, un tremendo medio campo a hunga pa e ekipo di Estrella. Candy su ekiponan faborito ta Brazil y Real Madrid. ‘Mi ta hopi contento di por a pasa saluda sr. Candy Wernet’, e mandatario a expresa. Tambe nos a gradici’e pa tur su aporte cu e la dedica na deporte en general primordialmente pe pasion cu e tin pa futbol. E mandatario a sigui bisa denhistoria mi querido Papa defunto awe tambe a yega di ta presidente di e ekipo di Estrella cu ta e ekipo cu Candy Wernet tambe a hunga aden. Mester agrega cu sr. Wernet a hunga tambe den seleccionnan pa Antiyas. Tremedo deportista, tremendo persona. Minister Endy Croes ta gradici sr. Candy y famianan presente cu a habri porta di cas pa ricibie, na e ocasion special aki. Masha pabien Candy y hopi aña mas di bida


text:
Nieuwe Haven—Korte sivil e siman aki rechasá un petishon di Cicely vd Dijs. E desishon konsekuentemente ta obligá vd Dijs di bai sinta su kastigu den Sentro di Detenshon i Korekshon Kòrsou. Esaki lo sosodé djaluna próksimo i vd Dijs durante e dianan aki a inisiá e proseso di informashon na organisashon di Vandiss i sernan kerí.
Manera ta konosí, Korte na 3 okashon a konfirmá kulpabilidat di vd Dijs den kaso Babel, temporada e tabata den konkubina ku eks promé minister Gerrit Schotte. Ta trata di un proseso largu. Kaso Babel entre 20 mart 2015 pa 21 di yüli 2017 a konosé por lo ménos 13 seshon di tratamentu for di korte na Promé Instansha te ku veredikto final den Korte di Apelashon. Aparte di esei, tabatin un kantidat di riba 60 seshon dilanti un wes imparsial den forma di komisariado pa por guia e proseso di pre-tratamentu penal. E seri di tratamentu aki a kondusí na dos veredikto intermediario unda Schotte a keda kastigá na 3 aña di kastigu inkondishonal den un sistema petinensiario miéntras e no por partisipá aktivamente na elekshonnan polítiko durante 5 aña.
Despues di 2017 a sigui un seri di tratamentu mas den kortenan sivil i tambe Korte di Kasashon kual a bin kulminá finalmente e siman aki na 2022, pa Cicely vd Dijs kende mester sinta su katigu. For di e verediktonan kontra di vd Dijs por konkluí ku e tabatin ròl pasivo, kual Ministerio Públiko a tene konsiderashon dor di e emití un komunikado audio visual unda Fiskal Mayó a konsiderá e proseso di klemensia komo alternativa pa vd Dijs. E posishon aki di Ministerio Públiko entretantu a bin kambia unda vd Dijs tòg a bin risibi un sitashon pa mèldu na Sentro di Detenshon i Korekshon djaluna 22 di Ougùstùs.
Den e kaso Babel tabatin 2 hechos den kual for di unu, Kortenan a konkluí ku vd Dijs a partisipá pasivamente, den e kaso aki den un intento pa yuda Gerrit Schotte. Esaki tuma lugá na momento Schotte a negoshá ku Fransesco Corallo riba finansiamentu pa kampana di MFK. Entretantu e pareha ya no ta huntu mas, unda vd Dijs a distansha su mes for di Schotte tambe durante prosedernan ku a sigui den korte.
Hecho 2 Kaso Babel i evaluashon di Korte
Na momento Schotte i Corallo a yega na un akuerdo ferbal, sèn a kuminsá lora. E dos hòmbernan a laga Corallo traha un karta di intenshon, unda Corallo a stipulá bon kla e intenshonnan akordá ferbalmente. “Fransesco Corallo i Gerrit Schotte a kumbiní lo siguiente:
1. Corallo ta duna sèn i 2. Corallo ta bira sosio i “akshonista” den partido Polítiko MFK.
Ministerio Públiko a deskubrí ku entre yanüari 2010 pa yüni 2010, momento i durante periodo ku Schotte tabata miembro di parlamento di Kòrsou pa partido MAN, Schotte a kombensé su konkubina Cicely vd Dijs traha dos faktura di Vandiss. E fakturanan, tabata dirigí na Betplus Giocolegale LTD, kual tabata un kompania instituto finansiero den e grupo di kompania, Atlantis Group of World Companies di asosiadonan italiano, unda Fransesco Corallo tabata pertenesé. Ta trata di dos faktura totalisando 214 mil dòler estado unidense. A fecha e faktura nan riba 4 di mei 2010 i 7 di yüni 2010, 10 siman promé ku MFK lo a debutá komo partido polítiko.
E akusashon den hecho nr.2 di Babel ta papia di “falsifikashon intenshonal”, esta “met opzet”. Pues, intenshonalmente, Schotte a indusi pa laga Vandiss na Kòrsou traha un faktura falsu, unda Vandiss ta preskribí di a duna Betplus “un servisio”. E servisio aki de fakto nunka no a eksistí, pasobra simplemente e no a tuma lugá. E falsifikashon di faktura segun e veredikto di Korte di Apelashon, ta hala un liña dirèkt ku e lokual Fransesco Corallo i Gerrit Schotte a kumbiní bou di hecho 1. Pa por komprondé dikon Gerrit a risibí kondena, mester analisá e relashon entre hecho nr. 1 (korupshon pasivo) i hecho nr 2 (falsifikashon). E manera mas simpel pa splik’e ta: “Gerrit Schotte a tuma sèn serka Fransesco Corallo (hecho 1) i despues a falsifiká dos faktura pa tapa e korupshon dor di krea un servisio entre dos kompania ku nunka a eksistí (hecho2).
“Opzet”,òf intenshonal te palabra importante den hecho 2 di Babel. Schotte a indusi Vandiss ku intenshon korekto òf inkorekto pa traha faktura falsu? Segun Ministerio Públiko fo’i ora bo traha un faktura falsu ya e intenshon ta unu inkorekto i di mala fe. Pero, MFK, di otro banda no a kometé niun delito dor di a tuma sèn for di Corallo, pa por kore kampaña polítiko kuné, anke e sèn despues a subi kuenta di konkubina vd Dijs. Hecho 2 tin un liña hopi fini pa interpretá, pero Korte di Apelashon kier a mustra via hechos 1 i 2, ku korupshon no ta un definishon aktivo so, sino e por ta pasivo tambe. “Pues, mi por duna bo sèn pa den futuro bo hasi kos pami”. I pa por a skonde e fabor den futuro , Korte di Apelashon a konkluí ku Gerrit Schotte a laga traha faktura falsu dor di 1. Krea un servisio ku no a eksistí, 2. Traha un faktura ku no ta original di Vandiss i 3. Pone number falsu riba nan. Esaki tabata Schotte kende a indusi vd Dijs pa hasi.
Sirkumstanshanan Babel
Aparte di e 2 hechosnan importante, den kaso Babel, tin diferente sirkumstansha adishonal unda Gerrit Schotte su aktitut tabata indikativo pa formulashon di sospechonan penal. Riba 21 mei 2013, mediante ofisial L.M.D., a traha un prosès ferbal. De e prosès ferbal aki a mustra un kantidat di transakshon MOT ku Gerrit Schotte, su familiarnan i asosiadonan a traspasá un suma di riba 2.2 mion florin entre mart 2007 pa yanüari 2013. Servisio di Reshèrshi Nashonal a konkluí ku Schotte a hasi su mes kulpabel na labamentu di plaka kèsh, yenamentu di formulario fiskal inkorekto i delito kontra di Lei Komptabilidat Gruponan Polítiko.
Ademas, deklarashonnan ku Gerrit Schotte mes a hasi, e.o. riba 24 di mei 2017, a kondusí Korte Komun na konfirmá e veredikto den Promé Instansha. Riba e fecha en kestion, Gerrit Schotte dilanti un wes komisario a atmití ku Corallo lo a manda sèn pe. Schotte den e deklarashon aki a kologá su konkubina, Cicely vd Dijs, momento el a splika Ministerio Públiko i wes komisario, ku vd Dijs tabata na altura k’e sèn di Corallo lo a subi un kuenta di vd. Dijs. Schotte: “vd Dijs a bai di akuerdo”. Schotte a splika ku Corallo a manda e sèn den dos tanda. E sèn a subi kuenta di No Brands ltd i Schotte tabata benefisiario di e kuenta en kestion. Na yüni 2010 e pareha vd Dijs/Schotte a biaha pa Miami huntu unda a kumpra dos cheque, kual unu di 100 mil dòler a subi kuenta di Vandiss. Segun deklarashon di Gerrit Schotte na wes komisario, e 100 mil dòler a kanselá debe di vd Dijs na Vandiss. “E sobra sèn riba kuenta di Fundashon Gerrit Schotte, gran parti a subi mi kuenta personal”, Schotte a sigui deklará. E deklarashonnan aki a pone un relashon pa korte por a konkluí e parti di korupshon, esta Schotte a tuma sèn pa bai hasi fabor den futuro. Ademas, e sèn supuestamente di kampaña a subi kuentanan di Vandiss i di su mes personalmente. Esaki tabata e proseso ku awe, Cicely vd Dijs mester ehekutá e verediktonan di e kortenan. Vd Dijs na diferente okashon a súplika klemensia sin éksito i na e momentunan aki Korte ta evaluando ehekushon di un rapòrt sikológiko despues ku vd Dijs drenta e sentro di korekshon. Vd Dijs den Korte di Apelashon a kende sentensia na 15 luna ménos 6 luna i lo mester sinta 2/3 parti di e kastigu.


text:
Tag Archives: ziekengeld
Ziekte-uitkering Durante Loonsubsidie
Procedura y pago di ziekte-uitkering Un trahado cu a pasa e procedura di notifica AO, pa ley ta sigui cobra su salario na su doño di trabao. E doño di trabao ta ricibi di SVb un compensacion pa esaki, e asina yama ziekengeld of ongevallengeld (ziekte-uitkering of ZUK). Na momento cu un doño di trabao… Mas Informacion
Compensacion pa Notificacion di AO durante Shelter in Place
Durante e Shelter in Place no por a notificia AO/AG na SVb. Tur doño di trabao mester a tuma y administra notificacionnan di AO/AG di nan propio trahadonan. E notificacionnan aki por wordo manda pa SVb pa cuminsa e proceso di administracion. Por e-mail e lista aki te cu diabierna 15 di mei, despues di… Mas Informacion
Compensacion di Salario durante Verlof di Parto
Compensacion di salario durante Verlof di Parto (zwangerschapsverlof) ta un servicio importante cu SVb ta sigui duna durante e Shelter in Place. Pa haya e compensacion ta conta e siguiente condicion: E dia cu e Verlof di Parto cuminsa e trahado mester tin un salario E prome yama pa paga e verlof ta e doño… Mas Informacion


text: Promé Minister Gilmar Pisas a sera konosí i hiba un komberashon ku Presidente di Repúblika Dominikana sr. Luis Abinader dia 7 di mei 2022 na Costa Rica.Presente na e okashon aki tabata tambe Minister di Relashonnan Eksterior di Repúblika Dominikana sr. Roberto Alvarez, Embahador di Repúblika Dominikana na Costa Rica sra. Mayerlyn Cordero Diaz i Minister Atministrativo di e presidensia sr. José Ignacio Paliza.Promé Minister sr. Pisas a haña e oportunidat pa sera konosí ku e presidente i su delegashon. Alabes a hiba un kombersashon ku Presidente di Repúblika Dominikana riba hopi punto ku por sirbi i benefisiá nos pais. E presidente a pidi Promé Minister sr. Pisas pa traha un lista di lokenan ku nos ke risibí asistensia, di nan banda, riba dje.Pa ku palabrashonnan ku tin pendiente (e.o. tratado komersial) e presidente lo laga un delegashon bini Kòrsou pa por kaba di konkretisá esakinan.E kombersashon a kana den un ambiente hopi ameno.


text:
Dosentenan di muzik
Dosentenan di muzik
Orkesta pa Mucha Boneiru tin un tim di dosente di muzik entusiasmá kada un tin pashon pa nan instrumènt. For di e pashon aki gustosamente nan ke traha ku e muchanan di Boneiru.
Aki bou ta sigui un bista di e dosentenan aktual.
Dennis Aalse
Dirigente, dosente di muzik pa trombon, korneta i klarinèt
Dennis Aalse a studia muzik klásiko i jazz na Sweelinck Conservatorium na Amsterdam i terapia musikal na Hogeschool Utrecht. Dennis ta músiko, kompositor, areglista i dosente di muzik. E ta toka tròmpèt, trombon, tuba, korneta, klarinèt i piano. E ta fundadó di Dennis Aalse Big Band i orkesta hubenil DAYO na Kòrsou. Fuera di esei e ta direktor musikal di Fundashon Musitutti Producties i e banda di mucha 3MGN (Dreamgene). Ademas e ta enbolbí den e Orkesta pa Mucha na Kòrsou komo dosente. Dennis ta bini Boneiru tur djaluna pa duna lès na e Orkesta pa Mucha.
Chaira Borderslee
Lider artístiko i dosente di kanto
Chaira Borderslee ta un kantante hulandes, aktris i bailarina di desendensia boneriano. Chaira a kuminsá su karera komo strea di musikal, kaminda el a interpretá diferente ròl. Su salto na fama a yega na 2001, ora ku el a interpretá e papel prinsipal den e musikal Aida. Ku sinku aña Chaira a kuminsa kanta. E tabata kanta den e kor antiano pa mucha Zjozjoli, huntu ku Zjozjoli el a graba album i pelíkula pa mucha. El a hasi preparashon básiko (vooropleiding) na Nel Roos Ballet Academie i despues e preparashon básiko i estudio di HBO Showmusical na Amsterdamse Dansacademie Lucia Marthas. For di 2 aña pasá Chaira a regresá Boneiru i gustosamente ku traha pa i ku e muchanan boneriano i lanta nan interes pa materianan musikal.
Victor Felida
Dosente di muzik pa tròmpèt
Victor Felida tin añanan di eksperensia komo dosente di muzik na Kòrsou, na Fundashon Arte i Kultura na Boneiru i na Talento Kultural na Mangazina di Rei na Boneiru. Victor tin pashon pa muzik i ku hopi plaser ku pasa esaki pa hubentut. E ta dominá diferente instrumènt, pero ta presentá regularmente tokando su tròmpèt.
Frankie Yanga
Dosente di muzik pa (kontra) bas
Frankie Yanga a gradua na ‘Musicians Institute of Hollywood California’ na 1990 komo bahista profeshonal i dosente di muzik. Regularmente Frankie ta presentá na diferente festival, den banda, pero tambe komo solista. Frankie ta ansioso pa kompartí su konosementu i estudio musikal ku e muchanan di Boneiru.
Gonsalvo Goeloe
Dosente di muzik pa perkushon
Gonsalvo Goeloe ta un perkushonista eksperensiá ku ta toka den diferente banda lokal. E ta dominá wiri, barí, konga, drùm, raspu, maraka i kampana. Tambe e tin añanan di eksperensia ku duna tayer di muzik na mucha i turista na Mangazina di Rei i e ta un di e dosentenan di muzik di Talento Kultural na Mangazina di Rei. Gonsalvo tin kurason pa mucha i e ke pasa tur loke e sa i por na e generashon aktual.
Vivian Wensink
Dosente di muzik pa duarsflùit
Ku 13 aña Vivian Wensink a kuminsá siña toka duarsflùit i el a haña lès na e skol di muzik na Bergen op Zoom. Tambe el a toka años den Harmonie Amicitia huntu ku su ruman hòmber i su ruman muhé.
Durante di su estudio di formashon di dosente (lerarenopleiding) duarsflùit tabata hopi útil. Na 2004 el a muda pa Boneiru pa duna lès. E tabata usa su flùit durante di e lèsnan di muzik, pasobra toka ku otro persona nunka no tabata sosodé. Te dos aña pasá, ora ku Saxomania (un grupo di saksofon) tabata buska músiko pa un konsierto di Pasku. El a toka huntu ku nan riba su duarsflùit i tambe el a kuminsá toka alt saksofon. Vivian ta haña e dunamentu di lès na Orkesta pa Mucha un oportunidat úniko pa kombiná su hòbi ku su materia, duna mucha lès.
Futuro
Pa por ekspandé no mester di solamente klas,skol i mucha, pero mas instrumènt tambe i pa motibu di esei mas dosente di muzik.
Duna lès unu unu na un mucha òf toka naturalmente ta algu kompletamente diferente ku duna muchanan den un klas lès simultaniamente.
Fundashon Orkesta pa Mucha Aruba ta investigá posibilidatnan pa krea un estudio spesialisá, ku por brinda músikonan di tur tres isla e oportunidat pa bai sigui un estudio,pa asina pa medio di un trayekto di siña i traha por duna lès segun e método di Orkesta pa Mucha.
Tur persona ku ta toka un instrumènt orkestral i tin interes pa trapasá esaki pa mucha ta bon biní pa tuma kontakto pa deliberá e posibilidatnan pa por bira un dosente di muzik di orkesta pa mucha den futuro.


text:
Gobièrnu di Kòrsou ta felisitá tur maestro/dosente riba nan dia
Gobièrnu di Kòrsou ta felisitá tur maestro/dosente riba nan dia
Geplaatst op 3 Òktober 2019 dor di Ministerio di Enseñansa, Siensia, Kultura & Deporte
“Maestro, e profeshon kreadó di tur otro profeshon”. E profeshon ku ta forma, eduká, stimulá i motivá henter mundu. Kisas no semper mesun apresiá i rekonosé, pero e balor di e profeshon di maestro ta unu fundamental pa edifikashon di un komunidat. Rekonosiendo e maestro komo kreadó di tur otro profeshon, Ministerio di Enseñansa, Siensia, Kultura i Deporte (ESKD) ke honra tur maestro riba e dia internashonal di maestro, esta 5 di òktober 2019.
For di 5 di òktober di aña 1994 mundialmente ta selebrá dia di maestro, konmemorando e aniversario di adopshon di ILO/UNESCO su rekomendashon di 1966 pa loke ta trata e status di e maestro. E tema internashonal pa aña 2019 ta: “Maestro hóben: Futuro di e Profeshon”. Kiko mas energétiko ku un maestro hóben, pashoná i dediká pa invertí den futuro generashonnan. For di un maestro den enseñansa pre-eskolar/skol di fundeshi, te na kolaboradornan sientífiko na universidatnan, tur ta agentenan responsabel pa inyektá konosementu, abilidat i aktitut pa kada prospekto desaroyá optimal i alkansá nan máksimo potenshal.
Direktor – Generaal di UNESCO sra. Audrey Azoulay, a indiká den su mensahe e aña aki: “It is the supreme art of the teacher to awaken the joy in creative expression and knowledge”. Ta ku un arte superior e maestro ta aktivá i lanta e goso pa ekspreshon kreativo i konosementu. Pero riba tur kos e forsa di edukashon i formashon di e maestro ta stimulá henter mundu i asina desaroyá e profeshonalnan di futuro. Pa mas informashon por bishitá e link aki: UNESCO – Dia di Maestro 2019.
Diariamente mundu kompletu ta konfia nan desendientenan na e forsa dinámiko aki, pa asina kultivá e simia pa krese i bira un palu firme, plantá den komunidat. Mundu henter ta dependé di e dedikashon i amor di e maestro pa formashon i edukashon. P’esei ta keda afirmá ku e maestro ta e profeshon di futuro. Den man di e maestro e hende su formashon ta haña bida pa sigui bai dilanti. Pa e motibunan aki durante di Foronan internashonal di UN/UNESCO/ILO/Unicef/UNDP ta pone importansia na e Metanan di Desaroyo Sostenibel 4 (Sustainable Development Goals-4/SDG-4) pa asina por alkansá esakinan konforme e agènda di ‘Global Education 2030’.
Gobièrnu di Kòrsou tambe ta trahando konforme e agènda aki den vários trayekto, kaminda edukashon su enfoke ta keda sigurá den enseñansa di kalidat, inklushon, enseñansa ekitativo pa asina promové enseñansa kontinuo i oportunidat igual pa tur. Ehèmplenan di trayektonan ku ta kuadra ku e SDG-4 ku e ministerio di Enseñansa, Siensia, Kultura & Deporte (ESKD) ta e konferensia ku e tema di Igualdat di género den Skolnan: Inklushon i Unidat i tambe por mustra riba e konferensia ku tema: ‘Quality of education, equity and inclusion, teachers and education workers and life long learning’. Tambe trayektonan manera registrashon di enseñansa pre-eskolar, optimalisashon di enseñansa sekundario i avansá, stimulashon di plataformanan di komunikashon pa tur ‘stakeholders’, maneho pa enseñansa speshal/kultural, programanan di kapasitashon di maestro/dosentenan i fortifikashon di enseñansa obligatorio tur e áreanan ku ta kuadra ku e programa di SDG-4 pa asina nos logra ku e metanan di e ‘Framework for Action – Incheon Declaration for Education 2030′.
Ministerio di ESKD kier stimulá kada hóben pa konsiderá diligentemente e vokashon ku ta kreadó di tur otro profeshon. Ta un tarea digno i atmirabel. Komo gobièrnu di Kòrsou sigur nos lo sigui traha na krea kondishonnan pa e vokashon aki por tin tur loke ta nesesario na su alkanse, pa krea e ambiente adekuá pa kultivá i desaroyá kada simia pa alkansá nan máksimo potenshal.
Maestronan, espesialmente maestronan hóben, Ministerio di ESKD ta honra boso riba boso dia.
Pueblo di Kòrsou ke yama boso danki pa boso aporte ku ta di gran balor pa nos Nashon i alabes nos ta eternamente gradesido na maestronan di edat madurá ku ta e fundeshi i sosten pa kada maestro hóben. Boso tur meresé di keda honrá riba boso dia.


text:
ORANJESTAD 11 mei 2021- E Campaña Nacional di Vacunacion contra COVID-19 no a termina. Un total di 55700 persona ya a vacuna y ta representa un averahe di 56% di e grupo di meta. Apesar cu nos ta tumando nota di e efectividad di e vacuna den e reduccion di casonan, ta nesesario pa esnan cu ainda no a vacuna pa vacuna tambe. COVID no a disparce e tey y es cu no a vacuna ta sigui na risico pa contrae esaki y bira hopi malo.
E invitacion ta keda pa tur esnan cu ainda no a vacuna pa yega na Centro Libertador Betico Croes di dialuna pa diasabra for di 8:30am te cu 7:00 pm non stop pa busca vacuna of na Teresita Center for di dialuna pa diabierna for di pa 8:30am pa 11:30am y 1:30pm pa 4:30pm pa busca nan vacuna. Pa ricibi e prome vacuna no mester un cita, pues por yega libremente na un di e dos prikpostnan. Pa ricibi e di dos vacuna mester warda 3 siman despues di e prome vacuna y e ora por walk-in tambe y ricibi esaki.
Riba dianan 13 y 14 di mei cu ta dia di asuncion nos localidadnan lo ta habri pa ricibi comunidad durante e orarionan aki riba menciona.


text:
Diaranson anochi pa 7or e festival “Un Canto na nos Himno y Bandera” prefinal a cuminsa riba Plaza Betico Croes cu a conta cu 16 participante.
Cada cantante a bini cu su fanaticonan y nan por a disfruta di cuminda cu tabatin na e diferente tentnan. E cantantenan a presenta un bunita show di bailarin cu nan presentacion tambe.
Awe nochi lo anuncia e finalistanan cu lo participa den e final di diasabra awo. E lo bay ta un anochi grandioso unda pueblo di Aruba por disfruta di cuminda crioyo y cosnan dushi local.


text:
Kralendijk- Apesar di e hecho ku nan no ta trese e mayoria di pasahero pa Boneiru, e gran mayoria di buelo ku ta baha na aeropuerto Flamingo, ta keda prosedente di Kòrsou.
Esaki ta sali na kla di un presentashon di e direktor operashonal di BIA, Onno de Jong. Pa loke ta traha e aña aki, te ku siman pasá un kantidat di 1922 buelo prosedenti di Kòrsou, siguí pa 332 buelo for di Amsterdam i 193 buelo for di Aruba.
For di Atlanta i Miami a risibí 25 buelo kada un te ku siman pasá. Aki mester tuma na kuenta ku te mei mei di aña, aerolíneanan di Merka no tabata outorisá pa baha na Boneiru ainda.
Avion chikí
E gran kantidat di buelo entre Kòrsou i Boneiru ta prinsipalmente debí na e echo ku ámbos Divi Divi ku EZ Air ta bulando pa Boneiru ku avionnan relativamente chikí. Esaki lo kambia ora EZ Air kuminsá usa su avion Saab340 mas grandi riba e ruta. E avionnan aki ta karga 34 pasahero, ku ta dòbel di e kantidat ku avionnan eksistente di Divi Divi ku EZ ta usa, i kasi tres biaha mas tantu ku e avion mas chikí Britten Norman Islander ku ta karga solamente 8 a 9 pashero.


text:
Fundacion FADA Aruba ta tene na cuenta cu awo cu muchanan/hoben ta pasa nan tempo na cas e aumento di video gaming, uso di television. Netflix, Youtube a bira grandi, tambe den adultonan.
Cindy lacle trahado preventivo di FADA a splica cu for di aña pasa World Health Organization a bisa cu e mental health disorder cu addicion di video gaming ta grandi sinembargo awo mas hende ta haci uso di dje na cas.
FADA ta bisa cu nan ta keda contra esaki, pasobra toch por causa adiccion pero nan lo duna e tools necesario pa siña muchanan y adulto pa bay om cu esaki. E ta bisa cu ta un oportunidad pa muchanan comparti cu nan mayornan of pasa tempo cu nan.
E ta compronde cu tin diferente plataforma online. Muchanan ta bira mas adicto y ta dificil como mayornan pasobra e structura a cambia, ambos partido tin stress. Sinembargo Lacle ta bisa cu ta importante como mayor keda implementa e rutina pa nan mes y muchanan.
Nan por pone cierto ora di ki ora e mucha por bay riba su laptop riba medionan social. Despues haci huiswerk. Tambe si nan ta bezig ta comunica cu otro amigonan via medionan pa nan wak kico nan ta haciendo.
Pa mayornan keda haci structura, sea traha un programa caminda e mucha ta lanta lesa, ta bay baña, haci cosnan na cas, organisa nan mes ‘e ta bay pa structura’ haci actividad, e ora den momento liber por hunga video games y otro weganan.
Lacle ta bisa pone lesnan di gymnasia pa haci conhuntamente den famia den rutina di baile. Tambe mester tene na cuenta cu e social distance pa un mucha por ta straño y nan kier uit nan mes cu nan otro amistad di scol, e ora nan por papia cu nan amigonan via video chats pero cu supervision di mayor.
E ta comparti cu no ta solamente hende grandi ta sufri di stress pero muchanan tambe. E ta keda situacion dicifil ‘nos tur ta bibando e crisis’ e ta afecta tur hende, sinembargo no ta recomenda pa wak Netflix henter dia, pasobra ta pone cu curpa ta bira floho, depresivo, no tin gana di haci nada.
E ta bisa cu mester cambia e manera di pensa, haci movecion, ehericiso. Cambia e strucuta y traha rutina nobo. Tambe e temponan aki ta oportunidad pa mayornan por comunica cu nan famia ‘nan yiunan pa nan tende nan pensamento, nan problema y uit nan mes’.
Ta enfatisa si cu Netflix, youtube y otro plataforma cu tin no ta malo semper cu un supervision di mayor, sea ta wega di 18+ mester ta consciente di kico e mucha ta bezig cune. Nan ta keda duna tips/idea riba nan medio social pa asina e mayor tin miho comunicacion cu nan famia.


text:
Ora bo ta inscribi cerca nos bo mester scoge un dentista. E ta recomendabel pa scoge un dentista cu ta keda cerca di bo cas of cu kende bo tin custumber caba. Pero esey no ta nifica cu nunca bo no por cambia di dentista. Bo por cambia di dentista ora abo ta desea.
Peticion pa cambio di dentista via AZV app
Peticion pa cambio di dentista bo ta haci directo via e AZV app (via ʾMenuʾ → scoge ʾDunadonan di Cuidoʾ →scoge ʾE dunadonan di cuido di….ʾ → scoge den e ʾMenuʾ ey → ʾCambia di dunado di cuidoʾ → Scoge eynan e tipo di dunado di cuido cu bo kier cambia y manda bo peticion aden).


text:
International
Despues ku Orkan Ian a kaba di plama Cuba for di otro awor ta rumbo pa Florida
MIAMI – Orkan Ian a pasa ayera duars riba Cuba i a laga un desaster atras ku inundashon i bastante destrukshon.
Cuba tabata den problema kaba ku konstantemente ku koriente ta bai pero awor ku lokual orkan Ian a hasi a pone ku e isla lo bai tuma un bon ratu pa rekuperá.
Awor lokual ta bai pasa ta ku habitantenan na Key West, Sarasota, Tampa, Clearwater i St Petersburg mester prepará ya ku orka Ian ta biniendo den nan direkshon.
Ron DeSantis gobernador di Florida a ordená pa míles di habitante di Sarasota ku ta biba na kosta di Sarasota, Tampa, Clearwater i St Petersburg bandoná nan kas i bai buska un shelter pa keda aden.
Te ainda tin buelonan pa aeropuerto internashonal di Miami pero aeropuertonan di Sarasota, Tampa, St. Petersburg-Clearwater tur buelo a keda kanselá.
Ta pronostiká ku e orkan Ian lo subi tera awe den oranan di atardi i ku ta bini aden ku hopi áwaseru i bientu duru.
Mester bisa ku e (American, Delta, Southwest i United Airlines) a manda tur nan avionnan pa otro parti Florida.
International
Direktor di World Health Organization: Pa Europa preokupá ku e oumento drástiko di infekshon di HIV
BRUSSELAS – Hans Kluge direktor di World Health Organization pa e kontinente Europeo durante su rueda di prensa ayera a mustra bastante preokupá ku e kantidat haltu di hendenan ku ta keda infektá ku HIV diariamente.
E parti mas preokupante segun Hans Kluge ta ku pa dia tin un average di 300 hende ta tèst positivo pa HIV.
Ta durante e pandemia di coronavirus e kasonan a baha algu pero promé i despues e kantidat di hendenan ku ta tèst positivo tabata haltu.
Hans Kluge a splika ku lokual World Health Organization ta bai hasi ta kuminsá ku un kampaña no solamente den kontinente Europeo sino na nivel global pa hendenan kuminsá tene relashon seksual ku protekshon i konsiente.
Tin informashon ku na Europa di kada 8 hende un tin HIV pero debí ku nan no ta bai tèst esaki ta sigi infektá otro.
E problema ta serio ya sekso parotin entre hende hòmber sin protekshon ta oumentando tambe i ku ta pone e kasonan sigi subi no solamente den kontinente Europeo sino na nivel global.
International
Horor na Italia: Pashènt a tira su kardiólogo mata den su konsultorio
ROMA – Gaetano Alaimo (65) tabata un konosido kardiólogo na e siudat ku yama Favara
ku ta keda na parti sur di Sicilia, Italia.
Durante algun mas ku 30 aña dòkter Gaetano Alaimo a atendé ku míles di pashènt na Favara i naturalmente semper tabatin algun ku no a kontentu pero engeneral ela hasi un bon trabou komo kardiólogo.
Entre e pashèntnan tabatin unu hopi rabia ku a keda identifiká komo Adriano Vetro (47) ku konstantemente tabatin problema ku dòkter Gaetano Alaimo.
Ta normal ku un pashènt mester tin un sita pa bai konsultorio di un kardiólogo i den e kaso aki Adriano Vetro a bai pa atendé ku dòkter Gaetano Alaimo ku un arma di kandela den su saku di karson.
Na momentu ku Adriano Vetro a splika e sekretaria ku e mester wak dòkter Gaetano Alaimo esaki a splik’é ku sin sita esaki no ta posibel i aki ela bira furioso.
dòkter Gaetano Alaimo a sali pa wak ta ken tabata hasi bochincha den su konsultorio i aki Adriano Vetro a saka su arma di kandela i tire mata.
Adriano Vetro a kana sali for di konsultorio di dòkter Gaetano Alaimo i bai kas pa sinta warda polis bin arest’é.
International
Na Colombia: Pistoleronan a asesiná un periodista ku ta direktor di kanal di televishon
BOGOTA – Fabian Mauricio Echeverria alkalde na munisipio de La Unión Nariño a konfirmá ku ayera pistolero riba un motersaikel a sorprendé un periodista i direktor di Unión Televishon.
Ta trata aki di e periodista ku yama Wilder Alfredo Córdoba (35) ku aparentemente a risibí menasa di morto for di algun siman pasa kaba pa lokual ela bin ta denunsia.
Wilder Alfredo Córdoba a kaba di traha i tabata bayendo kas riba su motersaikel i aki dos hòmber riba un motersaikel a pasa den su banda i tira mata.
Alkalde Fabian Mauricio Echeverria a splika ku lokual a pasa aki ta kondenabel ya ku Wilder Alfredo Córdoba ta bira e di 7 periodista ku pistoleronan ta tira mata pa lokual ta e aña aki.
Allaldía di La Unión Nariño a ofresé un rekompensa ekivalente na $4.000 dòler pa kualkier informashon ku por kondusí na kaptura di e dos delinkuentenan ku ta responsabel pa morto di Wilder Alfredo Córdoba.
Lokual ku por solushoná e kaso di asesinato di e periodista Wilder Alfredo Córdoba ta ku tin hende a wak nan.
Daily Nobo
Biahenan pa eksterior sin resultado pa Kòrsou ta kontinuá!
Kolegio Erasmo ta selebrá luna di buki a la Bi-ba-bèrdè
Señora divorsiá a bai reklamá pero….. Ya Inspektor a laga paga restitushon na èks esposo
Kòrsou tin un debe Nashonal di 4325 mion florin i subiendo
Kompetensia di skolnan ‘E skol di futuro’
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Daño i Perhuisio
Den tráfiko, na trabao, na kas i riba kaya, bo por bira víktima di un aksidente, i komo konsekuensia resultá heridá. Den kasonan di tur dia, no semper ta sali na klá ta ken a okashoná ni ken ta responsabel pa e daño i perhuisio. Tambe e gastunan embolbí den e tipo di kasonan aki generalmente ta hopi haltu. Tampoko no ta tur hende ta sufisientemente orientá i bon informá pa sa ki kaminda mester kana den semehante situashón. Pa e motibunan aki, e asistensia di un eksperto ta importante, pa asina tur asuntu konserní wòrdu debidamente regla. E abogadonan di Triple A Attorneys ta eksperto riba e tereno aki i gustosamente lo yuda bo i defendé bo interesnan pa asina por rekobrá i kobra lokual ta korespondé na bo.
Tambe e abogado por deliberá ku e kontra partido kaminda ta nesesario, pa imbolukrá un eksperto pa determiná e daño kòusá. Triple A attorneys ta aspirá di resolvé e kaso sin intermediashón di hues. Si no logra esaki, e ora ei lo entamá un prosedura ku mester wòrdu trata dor di hues.
Asistensia di un abogado di Triple A Attorneys no ta nifiká ku bo mester hasi mas gastu. Si bo mes ta e víktima, bo por bini na remarke pa un areglo “no cure no pay”, dependiendo e sirkunstansianan. Den kaso ku ta abo ta responsabel, esaki no ta posibel. Pa mas informashón, por fabor lesa e kapítulo ku ta trata “Tarifanan”. E abogadonan di Bokkes Advocaten tin eksperensia amplio riba tereno di “Daño i Perhuisio/Leshon” i por logra resultado optimal.


text:
Casa, yiu, nietonan y ruman ta gradici tur esnan cu di un of otro manera a duna muestra di cariño y sosten durante enfermedad, fayecimento y entiero di nos difunto stima:
Isaura del Socorro Krozendijk-Sardá
Boso atencion y presencia tabata un gran consuelo pa nos.
Alabes nos ta invita pa asisti na 3 Santo Sacrificio di misa na Misa Birgen di Fatima na Dakota dianan:
Diabierna 28 oktober 2022 pa 7’or di anochi
Diadomingo 30 oktober 2022 pa 6’or di atardi
Diaranson 2 november 2022 pa 7’or di anochi
Cu Cachi sosega na paz.


text:
Oranjestad – Den cuadro di Dia Internacional di Hubentud cu ta wordo celebra mundialmente riba 12 di augustus 2017, Departamento Asunto Social, Seccion Bida & Famia kier haci uzo di e oportunidad aki pa splica na comunidad e servicionan cu ta ser brinda na mucha, hoben, adulto, famia y pareha.
Seccion Bida y Famia (SBF) ta un seccion di Departamento di Asunto Social (DAS). Nos ta un team multi-disciplinario di profesionalnan cu ta brinda terapia gratuitamente na personanan cu problema psicologico, social y emocional. Esun cu ta pidi yudansa ta haci esaki boluntariamente y no ta wordo forsa. Tur caso ta wordo trata na un manera confidencial. Den SBF ta traha psicologonan/ortopedagogo pa mucha, hoben, psicologonan pa adulto y tambe terapista nan di relacion, famia y pareha.
Na momento cu un cliente acudi pa yudansa na SBF, e mester presenta cu un carta di referencia di por ehempel dokter di cas, specialista of instancia social. Ora cu e cliente su turno yega, e lo wordo acerca telefonicamente pa haya fecha di cita pa e prome combersacion (Intake).
Pa por sigura pas y siguridad den bida di un mucha y hoben, ta importante pa enfoca riba e famia.
Esaki ta significa cu den un caso unda e mucha y hoben ta wordo referi pa terapia, lo analisa e situacion familiar y lo purba mas tanto posibel envolvi miembro nan di famia den e terapia.
Nos ta di opinion cu lo mester pone atencion na cada aspecto cu ta contribui na un resultado positivo den e desaroyo di e mucha y hoben, por ehempel: e relacion y comunicacion entre mayornan, pareha, rumannan y otro miembronan di famia (wela/welo, tanta/omo ect.)
Nos como adulto ta e spiel di influencia pa e mucha y hoben. Mucha ta observa/wak siña y haya habilidad door di wak accionnan di mayornan y demas miembro di famia y comunidad. Mucha no por duna loke e no tin.
Pues abo como modelo di influencia ta e fuente principal cu tin cu brinda e oportunidad pa mucha y hoben haya habilidad y herment necesario pa un bida saludabel di pas y siguridad.
Problemanan cu no por wordo trata na SBF ta por ehempel personanan cu tin un problema psikiatrico, personanan cu tin cualke tipo di adicion, personanan cu autismo, muchanan unda mayornan ta den un proceso huridico andando (divorcio cu hopi pleito, reglamento di “voogdij”). Tene cuenta cu pa un mucha y hoben ricibi ayudo/trayecto di guia, ambos mayor cu autorisacion legal (gezag) mester duna permiso pa esaki por escrito na SBF.
Nos di SBF ta enfatisa na pueblo di Aruba pa keda enfoca riba desaroyo sostenibel di nos muchanan y hobennan pa asina nan por sigui biba den un ambiente di pas y siguridad.


text:
Gobernador di Aruba, Su Excelencia Alfonso Boekhoudt, riba dialuna 28 di juni 2021 durante oranan di mainta ta inicia e rondanan di consulta cu organonan di conseho y cu lidernan politico.
Durante di e rondanan di consulta Gobernador ta informa su mes tocante e posibilidadnan pa formacion di un gabinete nobo, teniendo na cuenta e resultado di e eleccion pa miembronan di Parlamento di Aruba.
Gobernador Boekhoudt primeramente lo papia cu presidente di Raad van Advies, señor Frits Goedgedrag y despues cu presidente di Parlamento, señor Juan Thijsen.
For di dialuna merdia Gobernador lo papia cu e lidernan di e partidonan politico cu a base di e resultadonan electoral preliminar a haya por lo menos un asiento: señora Evelyn Wever-Croes (MEP), señor Mike Eman (AVP), señor Ursell Arends (RAIZ), señora Marisol Lopez Tromp (MAS) y señor Miguel Mansur (Accion21).
Seguidamente Gobernador lo consulta cu presidente di Sociaal Economische Raad, señora Tisa LaSorte, cu presidente suplente di Algemene Rekenkamer, señor Frederick Nuboer y cu e miembro postula pa Aruba di College Aruba financieel toezicht, señora Hellen van der Wal.
E consultanan ta forma e comienso di e proceso di formacion pa yega na un gobierno nobo pa Aruba. Ta spera cu e consultanan ta finalisa riba diaranson 30 di juni. E siguiente paso den e proceso di formacion ta cu, a base di e resultado di e consultanan, lo designa un informador y lo formula e encargo pa e persona en cuestion.


text:
Despues cu dia 17 di maart parlamentarionan, Hendrik Tevreden y Shailiny Tromp-Lee a bishita Scol Basico Dornasol en coneccion cu nos celebracion di Dia di Himno y Bandera. E cabesante di e scol, sra. Rosy Abreu-Vasco, a extende un invitacion na Fraccion di MEP pa duna un splicacion mas amplio di nan scol, cu ta un cluster 4 school.
Dornasol ta un scol speciaal cu ta keda respalda pa United Nations pa e motibo di e aspecto médico cu e scol tin. Ta trata di muchanan special cu ta den necesidad di enseñansa special. Principalmente e aspecto psychiatrico tin cu haya e atencion banda di e partí di eseñansa adapta y dirigí cu e muchanan tin derecho riba dje.
A trata diferente punto pa loke ta trata e.o. e tipo di scol, cantidad di mucha y maestro, plan pa futuro (corto y largo plazo) presupuesto y knelpunten. Un reunion cu a bay hopi bon y cu sigur a trata puntonan cu como parlamentario nos por tene cuenta cu nan ora nos bay trata prespuesto 2021.


text:
Lamentablemente, den fin di siman un biaha mas a spuit riba e California Lighthouse. E Lighthouse ta un monumento proteha pa ley y por lo tanto tin un castigo mara na esaki. Nos ta pidi cualkier persona cu por a wak algo pa tuma contacto cu nos.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Cultura
Stichting Monumenten Fonds Aruba ta lamenta cu ta hasi danjo na Lighthouse
06/07/202105/07/2021


text:
Baila
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Baila of balia ta ora hende move nan curpa pa musica. Tin asina diferente musica manera: jazz, ballet, ballroom dance, hip-hop, bollywood, Irlandes y bailabel y hopi mas. Hende ta baila pa pret y pasa bon. Baile ta arte. Bo por baila cu dos hende, tres hende of mas. Tin cu ta baila pa expresa nan sintimento y emocion. Otro ta baila pa expresa. E por uz'e na un manera pa comunica cu otro persona. E por conta estilo di un storia, ma letterlijk no ta conta un storia.
Esnan cu ta saca paso pa baile ta yama e hendenan aki, coreograf of skirbido di baile.
Historia[editá | editá fuente]
Hende a baila pa hopi tempo caba. Cada pais tin su propio baile, e ta bay pa e cultura tambe. Bo ta haña un potret riba potchi di klei i piedra ku ta mustra baile mas di mil aña pasa den Egipto y Grecia.
Den otro parti pais manera Francia tabata e prome skol di baile na aña 1661. Te na aña 1681 tabata asepta pa hòmber baila. Despues di 1681 nan a asepta e muhénan tambe. Baile di ballroom ta un siñansa pa moveshon, por ehempel, den ballroom bo por baila cantica bailabel. Hende ku kier siña baila por acudi na scol di baile. E ta tuma tempo pa un echt baila bon pa ta experencia i un bailado flexibel.
Estilo[editá | editá fuente]
Tin diferente estilo di balia, manera:


text:
Di trabou Gratis ta Kita ku E muhénan Di soria Di sùit
E hecho, na tur e Mente, e hende responsabel pa Su palabranan, sin malu habits, Ku a duna un bon Bini na mi por ta Ku taBon bini riba e página Ta kita ku e muhénan Di soria di sùit. Aki bo por rica di Cuestionarios di e muhénan di Tur e pais den forma Gratis i sin registro. Despues di e registrar, bo Ta haña acceso na e Communication ku e muhé i Mucha, no solamente den soria Di sùit, sino tambe di Otro tera di mundu. Si bo ta deseá sa, Haña e amor, hasi nobo Amigunan, amigu, ta e di Dos mitar di nos lugá, Ta kita ku ta spera.


text:
Gabinete Wever Croes a cuminsa cu un upgrade di Instituto Medico San Nicolas Dr. Rudi Engelbrecht y haci’e un hospital riba termino largo y cu mester ta nos focus e proximo periodo di gobernacion.
Esaki lo crea mas opcion pa nos comunidad di Aruba pa nan cuido medico y ta crea competencia sano cu ta incrementa calidad den salud publico. Nos tur sa cu ultimo añanan nos pueblo no ta satisfecho cu varios area di nos cuido.
Den pandemia (minimo tres aña) mester a corta ainda mas den e fondo di Algemene Ziektefonds Verzekering (AZV). Instituto Medico San Nicolas (IMSAN) tin un rol specifico.
Awo tin 12 camber cu 22 cama cu lo wordo usa pa patientnan “overnight” na IMSAN, unda mester evita pa manda pacient pa exterior. IMSAN a trata caba mas di 100 patient pa radio terapia.
A inverti mas di 60 miyon florin den e proyecto di expansion y renobacion di IMSAN. Fortalece cuido medico na cas cu inversion na Aruba di ekipo y trece mediconan capacita (specialisa) pa logra haci mas procedemento, cirugianan medico riba nos Isla.
Entrante April 2021 ora e proyecto di cambernan wordo finaliza y entrega IMSAN por haci operacionnan y patientnan por keda eynan mes. Esaki lo brinda nos pais mas camber y mas capacidad di cuido cu ta hopi necesario y importante.
Mester re-evalua e sistema di tratamento medico den exterior mas pronto posibel, eherciendo mas control y inspeccion den area di facturacion di clinicanan den exterior cu na mes momento ta baha e gastonan di cuido medico.
Dentro di poco IMSAN lo haya su JCI accreditation cu lo significa cu nos lo cuminsa cu turismo medico. Actualmente Algemene Ziektefonds Verzekering (AZV) no ta sostenibel pa un pueblo di apenas 120.000 habitante y cu un presupuesto di 400 miyon pa aña.
Minister Danqui Oduber a cumpli cu e exigencianan di e Framework Convention on Tobacco Control di Organisacion Mundial di Salud (WHO) y cu nos Plan Nacional di Accion riba Prevencion di Non-Communicable Diseases (NCDs).
Asina Ministerio di Salud ta sigui traha pa salvaguardia e salud di nos hendenan. Nos tin varios malesa cronico cu mester atencion nacional manera Sobre Peso, Obesidad, Hipertension, Diabetes, Nutricion y Cancer. Door di stop di huma, bo ta reduciendo e riesgo pa un evento vascular cu 70%.
Aña pasa a opera mas di 2000 pacient cu intervencion di cardiologia na hospital Dr. Horacio Oduber. Aruba a firma un acuerdo cu CARPHA pa set up un registro di cancer na Aruba.
Pa prome biaha den historia Aruba lo tin un registro di cancer cu lo bay yuda den e prevencion di esaki. Mehorando cuido cu focus riba prevencion cu lo duna su fruto disminuiendo e tendencia di e gastonan medico a largo plaso.
E implementacion di medicina preventivo ta bay drenta manera un rescate pa e cuido medico actual cu ta basicamente curativo. IMSAN lo ta cla pa April awor pa duna radioterapia na 125 pacient cu cancer y tin 24 persona cu ta haya radiotherapie. Hasta electroshock therapie ta haci na IMSAN.
Awo falta pa inverti den un Petscan (Position Emision Tomography). Djis imagina si no a inverti den IMSAN tur e divisas aki ta sali di nos economia pa otro paisnan. Tambe a haya e prome pacient caba di Saba y mi lo kier wak esaki expande den full Caribe (greater Caribbean) cu ta bin San Nicolas pa tratamento asina creando un micro economia di sector medico pariba di brug di Aruba.
Acerca a haci caba mas di 100 operacion di retina. Acerca IMSAN ta dunando servicio di Dialisis na 57 pacient pa no menciona 50 pacient cu ta den pre-Dialisis cu mester bin acerca.
Sigur mester felicita Director di IMSAN Dr. Joel Rajnherc y su team completo pa e tremendo servicio medico cu ta wordo duna. Tin mester di varios profesional na IMSAN: Verpleegkundige, Apotheker y Optometrist. Nos mester specialista pa traha na IMSAN, pesey nos hubentud tin un oportunidad unico awo pa haya trabaonan profesional mas cerca di cas si nan sigui estudionan avansa.
Mi lo sigui tur desaroyo di Instituto Medico di San Nicolas e siguiente añanan nos dilanti. “Respeta derecho di otro, esey ta garantisa bo paz.” Betico Croes


text:
Miembro di koneseho insular, Daisy Coffie, ta kondená totalmente e pelea ku a tuma lugá siman pasá den Kaya Grandi, kaminda al ménos un persona a keda malamente batí. 'Komo miembro di Konseho Insular, komo mama, pero tambe komo siudadano di e isla aki, mi ta desaprobá enérgikamente e loke a tuma lugá siman pasá, kaminda den un forma inhumano un abuso físiko i di maltrato severo a tuma lugá den kayanan prinsipal di Boneiru. No ta importante ... Lesa mas
General Catering na Kòrsou ta selebrá su di 50 aniversario
WILLEMSTAD– ‘Pionero, retá pa pandemia, vishon pakiko sigui’, asina Gabriel ‘Boy’ Magdalena ta splika kon e ta mira su empresa General Catering, awe 50 aña despues ku el a kuminsá ofisialmente kuné na Kòrsou. E empresa a kuminsá 16 di òktober 1972 na e ... Lesa mas
Aruba ta konosé su di 7, 8 i 9 morto den tráfiko
ORANJESTAD- Den un aksidente hopi tristu, e isla di Aruba a konosé di 7,8 i 9 morto den trafiko aworaki na San Nicolas. Un aksidente grave, den kual 2 ruman muhé 1 yu di 3 aña a pèrdè nan bida den un choke basta pisá. Bosero di KPA, Lito Lacle ta konfirmá ... Lesa mas
Opinion: Mester konsiderá Página di Feisbuk nobo di Selibon un moveshon straño i asta peligroso
KRALENDIJK- Den siman tras di lomba por a ripará un moveshon poko straño di parti di Selibon, kaminda ku e kompania di gobièrnu a habri un página di Feisbuk nobo, ku yama 'Selibon Pa Bo'. Segun deskripshon di e página ku a habri dia 25 di ougùstùs, ta trata di ... Lesa mas
Komentario: Tokante di manipuladónan di informashon, erornan i gezaghèbernan ku ta vota
Kisas no ta un kasualidat ku e periodista René Zwart, ku indirektamente ta riba payroll di gezaghèber Edison Rijna, ta un di su defensornan mas ferviente. Zwart no ta laga niun oportunidat pasa pa kontribuí na e restourashon tan deseá di e reputashon heridá di ... Lesa mas
Aqualectra ta sigui ku su proyekto di meternan sabí
WILLEMSTAD- Kompania di utilidat Aqualectra na Kòrsou ta sigui ku su proyekto pa instalá asina yamá meternan sabí (smart meters). Aqualectra a hasi un pousa kòrtiku pa por a evaluá resultado di e proyekto den e bardionan di Abrahamsz i Sapaté. Den e promé ... Lesa mas
Opinion: Ta kiko a logra konkretamente ku ‘schoolreisje’ di polítikonan pa Hulanda?
Bou di e riesgo ku sierto hende lo por tildá mi di no komprondé kon kos ta funshoná den politika i den gobernashon, mi ta tribi tòg di puntra mi mes, na kiko e trip di tur miembro di konseho insular, hinter Kolegio Ekekutivo i un kantidat di amtenar haltu na ... Lesa mas
Polis ta stòp sambuyadó di drenta laman na Chachacha beach
KRALENDIJK- Polis djarason mainta a para un grupo di sambuyadó awe mainta ku tabata prepará pa bai sambuyá banda di Chachacha beach. Mientras ku e turistanan no a mira ningun peliger den nan akto, agentenan polisial a bin splika nan e peliger di mal tempu ... Lesa mas
René Hakkenberg a bai sosegá
KRALENDIJK- Den transkurso di djaweps a drenta notisia ku e konosido René Hakkenberg a bai sosegá. Hakkenberg a yega 80 aña di edat. Hakkenberg tabata hopi konosí na Boneiru. Hende di edat un poko mas avansá lo kòrda Hakkenberg komo e direktor di Salt ... Lesa mas
A organisá otro ‘Speed Meet’ pa trabou den sektor turístiko
KRALENDIJK- Djabièrnè mainta a tuma lugá otro e ‘Speed Meet, Ban traha den turismo'. E aktividat a tuma lugá na Jong Bonaire i ta e di 2 aktividat ku e meta pa ofresé trabou rápido na un persona. Diessinku kompania tabata presentá riba e dia pa ofresé na ... Lesa mas
Komentario: Koalishon di MPB ku UPB ta tira atrako riba bishitante di Boneiru
Ta basta tempu diputado Hennyson Thielman, huntu ku su tim, a dediká na preparashon di un ordenansa nobo pa kobra bishitante di e isla un forma nobo di impuesto de forma di ‘Tourism Entry Tax’. E idea no tabata nobo, ni no ta Thielman ku a bini kun’é. ... Lesa mas
Diesshete persona a ribibí nashonalidat Hulandes na Boneiru
Kralendijk- Durante un seremonia di naturalisashon 17 persona a haña nashonalidat hulandes. Seis persona a huramentá i diesun persona a primintí dilanti di gezaghebber sr. Edison Rijna. Durante un seremonia di naturalisashon 17 persona a haña nashonalidat ... Lesa mas
Komentario: Ta bon ku Mariadal ta komuniká mas ku promé, pero no bin floria e kos sí!
Por nota den último dianan aki Fundashon Mariadal a kuminsá ta komuniká hopi mas den prensa. Porfin, lo mi bisa, pasobra sin eksagerá a kuminsá komuniká hopi lat. Ku esaki mi ke men ku mester a kritiká e fundashon bastante pisá den media, i kasi mester a ... Lesa mas
Parlamentario di St. Maarten ke wòrdu pagá na Bitcoin
PHILIPSBURG- E parliamentario di St. Maarten, Rolando Brison, lo ke kobra su salario na Bitcoin. E miembro di parlamentu a manda su petishon pa e minister di Finansa di e isla. E parlamentario, alabes leader di United Peoples Party ta yama Bitcoin ... Lesa mas
Botika di Playa a habri bèk pero kehonan ta sigui
KRALENDIJK- Djabièrnè Funsashon Mariadal a saka un komunikado ku e orario di e tres botikanan na Boneiru ku ta kai bou di e fundashon, ku tambe nan orario di atenshon na kliente. E reapartura di Botika di Playa, den edifisio nobo di Fundashon Mariadal lo ... Lesa mas


text:
‘Hnry-B.’ grabando videoclip di su kansion ‘Ban bèk’
E konosido kantante yu di Kòrsou, ku ta profilando bon den farándula na Kòrsou, Henry Bernadina, konosí tambe komo ‘Hnry-B.’, ta grabando un videoclip aktualmente.
Ta trata aki di e videoclip di e kansion ‘Ban bèk’, ku su mes persona a kaba di lansa riba merkado algun siman tras di lomba. E piesa aki, a wòrdu grabá ku kompañamentu musikal di Dolce, unda Bernadina ta e kantante. ‘Hnry-B.’, ta parti di e front di e agrupashon Dolce, ku kua ya den pasado el a lansa algun hit, manera entre otro ‘It’s your turn’ i tambe piesa ku a bira kasi un himno nashonal den pasado, ku tabata ‘Mi gusta wak bo’. Banda di Dolce, tambe Henry den pasado a forma parti di e agrupashon musikal Danza, unda e tabatin e hit ‘Baby Boo’.
Miéntras tantu trabounan ta tumando lugá i lo no bai dura muchu, ku su clip ku ta wòrdu grabá na Kòrsou mes, lo bai ta riba merkado.
E videoclip di e kansion ‘Ban bèk’, ta relashoná ku e último tema ku el a saka ku Dolce, ku ta un piesa ku ta papia di un relashon amoroso ku a yega su final. Esaki apesar ku tin sintimentunan ku a keda, unda e ser maskulino ta aserká esun femenino ku e petishon pa por ‘Ban bèk’. E deseo den e piesa ta, pa nan por a bai bèk, dia i kaminda nan a konosé otro i a duna otro e promé sunchi !


text:
Aruba
Parlamentario Lopez-Tromp: MAS no ta di acuerdo pa minister pasa placa pa otro
Diahuebs merdia parlamentario drs. Marisol Lopez-Tromp a comparti con e reunion publico pa tratamento di presupuesto di Tourism Product Enhancement Fund (TPEF) a bay for di e angulo di nan fraccion MAS. Adicional na haci varios pregunta, Lopez-Tromp a vota na fabor di e presupuesto y mocion cu a bin acerca, cu excepcion di esun caminda Minister di Turismo, Dangui Oduber ta pidi pa aloca recurso di e fondo na fundacionnan cu no ta regarda cu su cartera.
E lider di fraccion MAS den parlamento a puntra riba e diferente proyectonan cu tin andando. Hustamente e proyectonan di embeyecemento di area di hotel, entre otro, tabata e movitacion pa cual MAS a vota na fabor di e presupuesto. Un ehempel ta e proyecto di castracion y sterilisacion di cacho y pushi cu ta un problema riba nos isla y e miho opcion na luga di mester mata e bestianan aki, segun Lopez-Tromp. “Nos ta kere cu no solamente esaki ta algo bon pa Aruba tin un bon maneho riba esaki, pero naturalmente pa e bestianan tambe,” el a comenta.
Riba e mocion #1 cu ta referi na e proyecto di embeyecemento di trapi di Hooiberg y area rond di dje, tambe MAS a vota na fabor, pero bou condicion cu ta atende cu e proceso di destaho debidamente. Mientras cu e mocion di RAIZ solicitando recursonan pa enseñanza si e parlamentario di oposicion a vota contra y na mesun momento a propone pa reactiva e fondo di enseñanza.
Den e caso aki e lider di MAS ta wak cu e ta un manera pa pasa placa di TPEF pa cierto fundacion y e ta kere cu pa evita e tipo di discusion riba con ta uza placa y si el a wordo malgasta; miho lag’e den un fondo di enseñansa. Pa loke ta e reunion mes di tratamento di e presupuesto, e fraccion di MAS a haya contesta riba su preguntanan.


text:
ORANJESTAD – Recientemente Minister di Cultura sra. Xiomara Maduro a reuni cu sr. Heintje Ras y mas miembro di Fundacion Museo di Antigüedad Nos Bieunan pa trata nan peticion pa haya un edificio adecua pa por expone e coleccion di e museo.
E fundacion a haci un peticion pa por a haya un edificio na freezone of na APA, pero ningun di e edificionan aki ta na disposición di Gobierno pa por bira duna of presta na e fundacion. E proyecto ta uno grandi y bunita y pesey a conseha sr. Ras pa laga traha un businessplan pa asina por traha e proyecto grandi aki den fase pa asina por ta sigur cu e proyecto por ta factibel.
Actualmente Aruba su economia no ta suficiente fuerte pa asina produci fondo pa opera full gobernacion di Pais Aruba. Na e momentonan aki caba tin dificultad pa subsidia e museonan existente y pa e motibo aki e no ta na alcanse di Gobierno pa bay subsidia e museo di antigüedad di sr Ras.
Minister di Cultura Xiomara Maduro ta desea sr. Ras hopi exito cu su hazaña spera cu Dios cuid’e pa e por logra su meta 100 dia den mina di fosfaat na Seroe Colorado pa establece record den Guiness Book of World Records y recauda fondo pa un mega museo.


text:
WILLEMSTAD – 2 di mei 2018 – Ofisina di Turismo di Kòrsou (CTB) a sera un partnership ku CBS (WFAN) kual ta e stashon di radio mas skuchá den e aria di Tri-State na New York, pa asina por aliniá ku e marka mas íkono den deporte. E meta ta pa saka lo máksimo for di e poder i alkanse di e radio di Yankees pa asina posishoná Kòrsou komo e partner di biahe prinsipal. Pa e kampaña a traha riba un plataforma kompletamente integrá pa asina showcase Didi Gregorius i Kòrsou. E kampaña ta dirigí riba e merkado di Nortamérika.
Manera nos tur sá, Didi Gregorius ta e shortstop di New York Yankees. E kampaña ta enserá ku Kòrsou ta keda menshoná kada biaha ku Didi bini na bate kuminsando dia 2 di mei awor. Pa kada “home run” ku Didi dal durante wega, un “fan” ta gana un trep pa Kòrsou. Didi su prestashon aktual den e último weganan sigur lo bai hunga un ròl importante den ehekushon di e kampaña. E kòntèst ta dirigí riba konsumidónan den e aria di Tri-State na New York i tambe tur “fan” di New York Yankees. Den kuadro di e kampaña a traha un página online spesialmente pa partisipá na e kòntèst “Curaçao Home Run”. E weganan ku ta kualifiká pa e kòntèst aki ta e promé 28 weganan regular di e temporada di New York baseball den kual Didi ta na bate. E weganan aki ta riba skema pa ser hungá entre 2 di mei te ku djadumingu 30 di sèptèmber 2018. Partnernan eksklusivo pa e kampaña aki ta Papagayo Curaçao ku ta sòru pa e estadia i JetBlue Vacations pa e ticket.
Alabes CTB a lansa tambe den luna di aprel su kampaña #ThisIsCuracao den kual ta figurá Didi. E kampaña aki ta vigente te ku dia 25 di mei próksimo. Meta prinsipal di e kampaña ta pa krea un konekshon entre Kòrsou i Didi ku e merkado di Nortamérika. Komo parti di e kampaña #ThisIsCuracao, CTB a produsí un video promoshonalden kual Didi ta laga e futuro bishitante sera konosí ku loke e gusta di Kòrsou i su sitionan faborito.Durante e video por mira Didi ta relahá na Cas Abou Beach, praktiká gòlf na Blue Bay, kome na Komedor Krioyo na Lanthùis Dokterstuin, bishitá nos sentro di siudat i Pietermaai i tambe atmirá e pinturanan riba muraya pintá pa e pintor Francis Sling. E video tin ya kaba 133 mil views demostrando e popularidat grandi di ‘nos’ Didi. E partnership promoshonal ku Didi ta permití míles di hende sera konosí ku nos destinashon. Ademas CTB a lansa tambe un página spesial esta www.curacao.com/thisiscuracao riba kua ta kompartí diferente historia kòrtiku di Didi su sitionan faborito.
Pa kompañá e promoshon #ThisIsCuracao, CTB a lansa un kampaña riba medionan sosial kaminda ta invitá e konsumidó den e Tri-State aria di New York pa bishitá e página di Facebook di Curacao i ‘share’ e video. E partisipante tin chèns di gana un biahe ku JetBlue Vacations pa Kòrsou i un estadia na Floris Suite Hotel Spa & Beach Club.


text:
Madrina di e buki tabata juffr Olinda Rasmijn di Stimaruba y mr Randolph Fingal di docente di Cuido di Mata di SPO Stc.
E buki e ricibi bendicion di Pastoor Jairo Maduro.
E buki aki ta trata e uso di yerba medicinal den forma di te. E ta un buki pa mucha y hoben. Divi Impact a yuda patrocina e buki aki.
Un buki cultural masha interesante.
SPO Stc su hobenan tabata presente na e ocacion aki. Na final di e presentacion cada hoben a ricibi un buki, a disfruta di un cupcake y por a purba te di Toronjil of di Rabo di Cabai. Esun di Toronjil a resulta di a bira un di e favoritonan. na scol e hobenan a cuminsa planta stek di e 5 yerbanan medicinal menciona den e buki y sigur lo usa e buki aki como materiaal educativo ya cu e tin e storia, informacion educativo, etiquette, bon plachi y receta den dj’e.


text:
ORANJESTAD – Diamars mainta Minister di Turismo y Salud Publico Sr. Dangui Oduber tabata na Cas Ariba caminda e mandatario a anuncia e comienso di e proyecto di embeycimento di e anker na Cas Ariba. E idea aki a nace despues cu e mandatario a keda acerca pa e grupo cu ta organisa e weganan popular banda di e dam di Cas Ariba. E proyecto aki a cuadra cu e vision di Gobierno caminda ta inverti den e mehoracion di e producto Aruba.
E anker na Cas Ariba a wordo coloca eynan pa famia Varis na aña 1996, hopi di nos a yega di wak e. E crusada di Cas Ariba ta un caminda cu ta wordo hopi trafica pa e turistanan cu ta bay direccion pa Parke Nacional Arikok. Pesey embeyecimento di e anker ta na su lugar como cu esaki lo crea un otro atraccion pa nos bishitantenan, un caminda cu nan lo por tuma potretnan y subi esakinan riba plataformanan social.
Den e prome fase di proyecto aki lo bay re aloca e anker, lo bay spuit e anker color di oro y tambe lo bay pone e anker riba un plataforma di 1 meter halto pa haci esaki mas visibel. Den e prome fase lo bay traha un plaza chikito cu lo keda bunita haciendo esaki un atraccion pa nos turistanan ora esaki keda cla. E proyecto aki ya caba a cuminsa y si tur cos cana segun plan e lo wordo entrega den 2 siman. E proyecto aki ta keda financia pa Aruba Tourism Authority (ATA) conhuntamente cu Tourism Product Enhancement Fund (TPEF).
Minister Oduber ta contento di por a contribui cu e proyecto chikito aki cu sigur lo tin un impacto grandi como atraccion pa nos turistanan na Cas Ariba y Santa Cruz.


text:
Oranjestad-Semper na fin di un aña ta momento cu hopi ta tuma nan tempo pa reflexiona riba cosnan bon cu por a pasa durante trayectoria di e aña pero sigur tambe riba cosnan menos bon. Semper agradecido pa cosnan bon cu ta pasa nos pero nos mester gradici tambe pa loke ta pasa nos cu ta menos bon. Bida tin hopi les cu nos ta supone di siña y hopi biaha ta netamente cosnan menos bon ta siña nos e lesnan aki. Pa un pais esaki no ta diferente.
Den e aña cu ta bin, mas ainda ta anticipa cu Aruba lo tin retonan grandi atrobe pa enfrenta. Riba dje ta bay ta un aña di eleccion na unda pueblo lo bay tin e oportunidad atrobe pa scoge un gobierno basa riba nan opinion y gusto di ki desaroyo lo tin deseo di wak riba nos isla.
Mi deseo ta pa pueblo di Aruba naturalmente desea ambiciosamente pa Aruba pero semper teniendo na cuenta cu desaroyonan realistico y sostenibel. Cu por ta desaroyonan na unda efectonan positivo por dura pa tempo largo y lo tin consecuencianan beneficioso na bienestar y progreso general di pais Aruba. Mi ta spera di curason cu nos hobennan, nos grandinan y comunidad en general lo sa di uza e oportunidad aki pa uza nan huicio na momento di haci nan escogencia.
Mi deseo ta cu henter pueblo di Aruba por pasa feliz dianan di fiesta semper recordando e significacion real di Pasco. Feliz aña 2017 yena cu amor, felicidad, prosperidad y bendicion di e Ser Supremo. Esnan cu tin ambundantemente comparti cu esnan cu tin menos recurso p’asina purba trece felicidad den mas hogar na Aruba… na e manera aki nos por contribui na felicidad comparti na Aruba. Ay nobe!